Srbija dobija sopstveni model dualnog obrazovanja\nM. D. 23. februara 2017. 14:09\nSrbija će biti jedna od retkih zemalja koja će u proces uvođenja dualnog obrazovanja ući uz definisani zakonski okvir, kako bi ceo taj proces bio sinhronizovan, izjavio je danas ministar prosvete Mladen Šarčević.\nOn je na okruglom stolu „Obradovanje i tržište rada“ rekao da je za rešenje problema nezaposlenosti mladih ljudi neophodno sagledavanje potrebe tržišta rada i države na osnovu kojeg ćemo oblikovati sopstveni model dualnog i preduzetničkog obrazovanja.\nŠarčević je na tribini održanoj na Fakultetu za ekonomiju, finansije i administraciju naglasio da Srbija mora gledati u zemlje poput Nemačke i Švajcarske u kojima je među nezaposlenima najmanje mladih ljudi, ali da ne može slepo prepisivati taj model, već graditi sopstveni.\n„Mi ćemo biti jedna od retkih zemalja koji će u proces uvođenja dualnog obrazovanja ući uz definisani zakonski okvir, kako bi ceo proces bio sinhronizovan“, rekao je ministar.\nŠarčević je istakao da je najvažnije omogućiti mladim ljudima da sa 15 godina imaju posao i zaradu, ali istovremeno im ostaviti mogućnost za usavršavanje i dalje obrazovanje, sve do doktorata.\nMinistar: Škole u Srbiji mogle bi da počnu sa nastavom u junu\n„Nije realno da svi budu majstori, ali ni da svi budu doktori nauka. Potrebno je edukovati decu i roditelje da shvate da svrha učenja nije diploma već posao“, poručio je ministar.\nStatistika govori da je jedan od osnovnih problema Srbije nezaposlenost mladih ljudi. Skoro polovina njih nema posao, 20 odsto njih čeka na posao godinu dana a čak 20 odsto njih ni ne traži posao.\n“ Za kratko vreme mnoge privrednike smo motivisali da krenu u saradnju sa srednjim školama, a sa druge strane i mnogi fakulteti su se uključili u dualno obrazovanje“, naglasio je ministar.\nOn je dodao da se istovremeno radi na šest zakona i da je ideja da sve bude završeno do juna, kako bi od septembra, od naredne školske godine imali potpuno novi milje u obrazovanju.\n„Onda bi 2018. godini prosveta mogla da aplicira u budžetu sa značajno većim novcem“, naglasio je ministar i dodao da se analizira gde sistem gubi, prave se uštede kroz preraspodelu viškova, kroz racionalnu upotrebu viška prostora.\nKako kaže sa premijerom Aleksandrom Vučićem je razgovarao o tome da novac koji prosveta uštedi bude dodatni budžet i da se tako obezbedi da u novoj raspodeli povećanja plata, prosvetari od ušteđenog novca dobiju dodatno povećanje.\nŠarčević je naglasio da je zakonodavni okvir najvažnija priča u obrazovanju i da će raditi na tome da se to do juna sprovede u delo.\n„Nemam nameru da sedim i izigravam čuvara plaže u zimskom periodu. Ako ne mogu da sprovedem ni reforme ni zakone, baviću se onim čime sam se bavio do sada „, naglasio je ministar.\nDekan Fakulteta za ekonomiju, finansije i administraciju Nebojša Savić istakao je da taj fakultet nastoji da osposobi studente da po okončanju studija budu spremni za posao.\nU diskusiji o prevazilaženju neusklađenosti formalnog obrazovanja sa potrebama tržišta rada učestvovali su direktori mnogih srednjih škola iz cele Srbije.\nPomoćnica ministra privrede Katarina Obradović Jovanović kaže da su otvorene dve teme da je dualno obrazovanje približavanje srednjih stručnih škola potrebama tržišta rada, a druga tema je obrazovanje za preduzetništvo.\n„Te teme se često mešaju iako su drugačije. Prva je da se stvore praktična znanja koja mogu da se koriste u privredi, a druga se bavi razvojem svesti i omogućavanjem učenicima da se upoznaju sa preduzetništvom i znaju šta to znači – bez obzira da li će biti preduzetnici ili ne“, pojasnila je Obradović Jovanović.\nTo se postiže, kako kaže, kroz simulaciju učeničkih kompanija da đaci imaju mogućnost da se oprobaju i i saznaju koliko je to kompleksan posao.\nObradović Jovanović je naglasila da se zahtevi tržišta ne mogu statički posmatrati u 21 veku.\n„Na osnovu potreba naše privrede mogli bi da zatvorimo pola škola, ali sa druge strane bitno je razumeti da živimo u veku promena, da se nova zanimanja javljaju svakog dana“, pojasnila je ona.\nKljučni zadatak obrazovnog sistema, kako kaže, u novim okolnostima je da napravi kod velikog broja deca stav, svest i razumevanje da nauče da uče i da budu spremni stalno da uče.\n„Ne možemo napraviti sistem koji je optrimalan, moramo imati razumevanje da je neophodno stalno usavršavanje i sistem koji će omogućiti prekvalifikacije, dokvalifikacije, neformalno obrazovanje“, zaključila je Obradović Jovanović.\ndualno obrazovanjemladen šarčević\nDodatne redukcije gradskog i prigradskog prevoza u Beogradu\nZrenjaninska NVO pozvala Grad da sredstva za proslavu Nove…\nNerealne slike s Kopaonika: Ogromne gužve, distance nigde…


Sponzorisanje ratnih zločinaca koje svi skupo plaćamo | Talas.rs\nIako je opšte poznato da se Srbija nije u potpunosti suočila sa ratnim zločinima koji su se dogodili tokom ratova u bivšoj Jugoslaviji, odnos vrha vlasti prema počiniocima ovih zločina je poslednjih godina postao naročito intenzivan i blizak. Poslednji primer prijateljskog odnosa vlasti i haških osuđenika uključuje Vladimira Lazarevića, generala u penziji i proslavu Dana pobede nad fašizmom u Nišu.\nLazarević je nedavno predvodio marš „Besmrtnog puka“ kojim je Niš je obeležio Dan pobede nad fašizmom, a njegova biografija kao generala uključuje i 14 godina zatvora na koje je osuđen pred Haškim tribunalom za zločine protiv čovečnosti, kršenje zakona i običaja ratovanja i druga nehumana dela.\nZa Lazarevića sve počasti\nVladimir Lazarević velikom broju ljudi nije poznato ime, ali je imao značajnu ulogu tokom sukoba na Kosovu 1999. godine. On se dobrovoljno predao Haškom tribunalu 2005. godine, a 4 godine nakon toga je osuđen po komandnoj odgovornosti zato što je svojim delovanjem pružio najrazličitiju pomoć pripadnicima vojske za koje je znao da nameravaju da počine deportaciju i prisilno premeštanje stanovništva. Tom presudom obuhvaćena je i povezanost sa masovnim ubistvima albanskih civila u Suvoj Reci, Izbici i nekoliko drugih mesta.\nOsuđen je 2009. godine na 15 godina zatvora, a na slobodu je pušten 2015. godine, posle odsluženja dve trećine kazne.\nNakon povratka u Srbiju, Lazarević se ipak nije posvetio mirnom penzionerskom životu. Iz Ševeningena je u Srbiju doleteo vladinim avionom, u pratnji tadašnjeg ministra pravde Nikole Selakovića. Na niškom aerodromu mu je doček priredila počasna delegacija koju su sačinjavali ministri Aleksandar Vulin i Bratislav Gašić, načelnik Generalštaba Ljubiša Diković i gradski zvaničnici.\nMeđutim, odavanje priznanja za „odbranu otadžbine“ nije se završilo na ovome. „Pristao sam da predajem na Vojnoj akademiji i za mene je to velika čast. Nikada se nisam krio ni tokom NATO agresije, pa ni sada“, izjavio je Lazarević povodom predavanja koje je održao na Vojnoj akademiji u Beogradu.\nPored novca građana Srbije koji je potrošen na njegov let, Lazareviću je na više načina odata čast koju zaslužuju ratni heroji bez „mrlje“ ratnih zločina u njihovim biografijama. Promocija osuđenog ratnog zločinca je revizionističko prekrajanje istorije, a ukoliko se na ovo ne odreaguje oštro, generacije koje dolaze imaće iskrivljenu i netačnu percepciju ratova u bivšoj Jugoslaviji.\nKraljevski tretman i za ostale ratne zločince\nNažalost, Lazarević nije jedini koji je dobio javnu podršku od vrha vlasti. Na nedavnom Sajmu knjiga Ministarstvo odbrane je promovisalo ratni dnevnik Nebojše Pavkovića, koji je trenutno u Finskoj na izdržavanju zatvorske kazne.\nGeneral Pavković je bio komandant Treće armije Vojske Jugosalvije, a pravosnažno je u Haškom sudu osuđen na 22 godine zatvora a zločine protiv čovečnosti. Ministarstvo odbrane je opravdalo promociju knjige time što predstavlja „doprinos očuvanju znanja o primenjenoj ratnoj veštini“.\nVeselin Šljivančanin je više puta gostovao na tribinama Srpske napredne stranke takođe zbog „promocije“ svoje knjige. Šljivančanin je osuđen pred Haškim tribunalom zbog ratnih zločina u Ovčari, a redovan je gost u Ćirilici, popularnoj emisiji na Hepi televiziji.\nTakođe, činjenica da je Vojislav Šešelj i dalje narodni poslanik dovoljno govori o odnosu vlasti i onih koji su osuđeni u Haškom tribunalu.\nOno što je zanimljivo jeste da se ova promocija i svojevrsno rehabilitovanje ratnih zločinaca vrši tako što se ne poriču dela za koja su osuđeni pred Haškim tribunalom, već se ističe da je Hag „politički sud“ koji je kaznio „samo Srbe“. Ministri poput Vulina stalno ponavljaju da je bitno da govorimo i o njihovom „ratnom umeću“ čime se potpuno ignoriše pitanje opravdanosti njihovih postupaka.\nRehabilitacija Lazarevića, Pavkovića i ostalih se vrši postepeno kako bi se izbegla potencijalna negativna reakcija Evropske unije. Upravo ovde i leži opasnost, zato što se na mala vrata uvode svi oni koji zbog svojih postupaka treba da budu u zapećku istorije, a dominantan narativ o prošlim zbivanjima se formira kroz normalizaciju svih onih koji su počinili zločine.\nUčešće Lazarevića – loše za ugled Srbije\nPored toga što je učešće Lazarevića na obeležavanju pobede nad fašizmom problematično sa moralnog stanovišta, uticaj na ugled rbije u svetu je takođe oštećen.\nKajl Skat, ambasador Sjedinjenih Američkih Država u Srbiji, osudio je to što je Lazarević predvodio marš. „Sramota je da osuđeni ratni zločinac korača ispred onih koji žele da odaju počast saveznicima koji su umirali boreći se za pravdu i mir u Evropi. Dan Evrope = evropske vrednosti“, napisao je ambasador Skot na svom tviter profilu.\nUpravo ovakvi gafovi su ono što često prenose strani mediji koji dalje formiraju negativnu percepciju o Srbiji. Iako se nismo u potpunosti obračunali sa svim duhovima devedesetih, određeni napredak je postignut. Taj napredak je umanjen onda kada se u Vašington postu pojavi članak sa naslovom “Srpski ministar odbrane hvali osuđenog ratnog zločinca”, koji govori o izjavi ministra Vulina povodom Lazarevićevog predavanja na Vojnoj akademiji.\n— Ambassador Kyle Scott (@usambserbia) October 11, 2017\nReputacija Srbije je oštećena ukoliko jedan ratni zločinac predvodi manifestaciju na kojoj obeležavamo pobedu nad zlodelima i nasiljem koje predstavlja fašizam. Lazarević je odslužio svoju zatvorsku kaznu, ali to ne znači da je automatski oslobođen od svake moralne odgovornost i osude. Srbija koja želi da bude deo razvijene i demokratske Evrope ne treba samu sebe da unižava time što će je predstavljati slika na kojoj se ljudi koji su osuđeni u Haškom tribunalu pojavljuju na istoj slici sa zvaničnicima iz vrha vlasti.\nTAGS: Dan pobede Hag Niš ratni zločini Vladimir Lazarević\nRast između straha i sumnje – budžet Srbije za 2021. godinu November 24, 2020


TALENTI TREBINjSKIH SREDNjOŠKOLACA Kulturni centar Trebinje\nTALENTI TREBINjSKIH SREDNjOŠKOLACA\nU organizaciji lokalnog tima ASu BiH Trebinje i trebinjskog Kulturnog centra, večeras su srednjoškolci našeg grada održali priredbu i demonstrirali svoje talente na kojima su vrijedno radili tokom 2017.\nKoliko talenta ima među našim srednjoškolcima, pokazali su učenici Srednje muzičke škole, Centra srednjih škola i Gimnazije „Jovan Dučić“. Publika je uživala u izvođenju instrumentalnih solista, plesnim i tačkama kamerne muzike, te kazivanju stihova njihovih pjesama i kratkim pričama.\nKoordinator LT ASuBiH, Katarina Milović, da je glavni cilj ove organizacije poboljšati situaciju i stanje u kom se nalaze srednjoškolci BiH. Asocijacija srednjoškolaca u BiH, nevladina, nestranačka i neprofitna organizacija, radi na bazi 60 lokalnih timova i Trebinje je jedan od njih.\n„Sastajemo se sedmično i organizujemo razne akcije, između kojih su razmjena knjiga i socijalni dan – dan kada srednjoškolske klupe zamjenjujemo radnim mjestima i zahvaljujući dnevnicama koje dobijemo, obezbjeđujemo novac za projekte“, izjavila je Katarina Milović. „Trudimo se da, kroz aktivnosti našeg lokalnog tima, pomognemo srednjoškolcima, ali i drugima. Podrška i pomoć Udruženju „Sunce nam je zajedničko“, učešće u projektu „Naša škola“ kroz koji smo obustavili izgradnju škole u Jajcu gdje su htjeli da podijele učenike po nacionalnosti, zatim projekat gdje smo promjenili Zakon u Kantonu Sarajevo da srednjoškolci mogu aplicirati na više fakulteta sa ovjerenom kopijom – što do tada nije bilo moguće, samo su neke od naših aktivnosti“, dodala je Milovićka.\nNa kraju večeri, u maloj galeriji Kulturnog centra, posjetioci su vidjeli likovne radove i kratki film čiji su autori i izvođači naši srednjoškolci.\nPrevious „JE LI OVO SANAK ILI JAVA“ – ODRŽANO GUSLARSKO VEČE POSVEĆENO VUKIĆU VULU KOPRIVICI\nNext Magija knjige


Pametno je ulagati u organsku - AgroSmart\nPametno je ulagati u organsku\nnedelja, 25. oktobra 2015.\nKako tema bezbednosti hrane biva sve aktuelnija i potrebnija i kako se, barem na srpskom tržištu, još uvek postavlja pitanje kvaliteta kontrole namirnica, tako raste i značaj sertifikacije u poljoprivredno-prehrambenom sektoru. Zahtevi za bezbednim proizvodima sve su veći, a sve više potrošača okreće se organskoj hrani, smatrajući je zdravijom i sigurnijom. Međutim, namirnice proizvedene po ovim principima još uvek ne zauzimaju puno mesta na trpezama u Srbiji i tako će i biti dok se na organsku proizvodnju ne bude gledalo iz drugog ugla, dok država ne bude izdašnija prema proizvođačima, dok se bolje ne edukuju i oni koji takvu hranu prave i oni koji je konzumiraju.\nPoslednjih godina organska proizvodnja i sertifikacija ovih proizvoda je u porastu, ali spram zemalja u EU, naši su koraci teški i tromi.\n-Od pet do deset procenata je godišnji rast kada je o organskoj proizvodnji reč i to je stalni trend. On nije značajan, na primer u odnosu na organsku proizvodnju u Hrvatskoj, koja je imala nagli skok onog časa kada je država otvorila budžet, odnosno kada je njeno ministarstvo poljoprivrede počelo da subvencioniše proizvođače. Subevncije za organske proizvođače u Hrvatskoj dostizale su hiljadu evra po hektaru i to je generisalo organsku proizvodnju u toj zemlji – kaže za „Agrosmart“ direktor sertifikacione kuće Organik kontrol sistem Nenad Novaković.- Kod nas je organska proizvodnja više generisana domaćim ili inostranim tržištem, kada vam potencijalni kupac nameće potrebu da se uključite u nju jer je on zainteresovan i spreman da plati određenu cenu.\nNaš sagovornik, direktor najstarije kontrolne kuće za ovu vrstu poljoprivredne proizvodnje u Srbiji, naglašava da organski proizvodi nisu samo proizvodi koji imaju određen kvalitet, već je to sistem proizvodnje koji ima veću vrednost i značaj s obzirom na to da unapređuje životnu sredinu, da je vrlo socijalan, društveno odgovoran.\n-Proizvođači koji se bave organskom proizvodnjom imaju određen status u društvu, ostvaruju egzistenciju svojih domaćinstava i na farmama imaju zatvoren ciklus proizvodnje, a ujedno dorinose zaštiti životne sredine i unapređuju i sam zdravstveni sistem jer zahvaljući njima konzumiramo hranu koja ne sadrži ostatke pesticida i teških metala. To je mnogo širi sistem nego što je proizvodnja nekog konvencionalnog poljoprivrednog proizvoda – napominje Novaković.\nProblem je, dodaje, kako povećati njihovu konkurentnost.\n-Shvatili smo da nismo toliko konkurentni u organskim proizvodima, iz prostog razloga što subvencije organskih proizvođača u EU u značajnoj meri, mnogostruko, nadmašuju podsticaje koje dobijaju naši, pa oni mogu drugačije da formiraju cene i nastupaju na tržištu. Nastojimo, stoga, da u razgovorima i saradnji sa ministarstvima, ne samo resornim – poljoprivrednim, već i nadležnima iz sektora trgovine, privrede, zdravstva, obrazovanja… dođemo do najadekvatnijeg modela za unapređenje organske proizvodnje u Srbiji. O tome je bilo reči i na ovogodišnjem Forumu o organskoj proizvodnji u Selenči, u organizaciji Centra za organsku proizvodnju Selenča, kojem su prisustvovali predstavnici Ministarstva poljoprivrede, Ministarstva trgovine, pokrajinskih institucija te stručnjaci i najveći organski proizvođači u Srbiji. Zaključci sa ovog skupa svakako su dobar putokaz kojim treba ići kako bi se ostvario napredak u organskoj proizvodnji – veli Novaković.\nPomenimo, Organik kontrol sistem je ovlašćena kontrolna organizacija koja se bavi kontrolom i sertifikacijom organske poljoprivredne proizvodnje, prerade, sakupljanja šumskog bilja i prometa organskih proizvoda, a na spisku proizvođača u sistemu kontrole i sertfikacije ove kontrolne kuće je preko 150 proizvođača u Srbiji.\n-Svi veliki marketi imaju organske proizvode u ponudi ali je teško ući u njih ako ste poljoprivredni proizvođač sa četiri ili pet hektara. Ali ako imamo deset proizvođača koji ukupno obrađuju 50 hektara, to je već jedna resprektabilna količina i ti proizvodi i njihovi proizvođači sospevaju na rafove marketa s drugačijih tržišnih i pregovaračkih pozicija, ukazuje naš sagovornik uz ocenu da je u Srbiji ova proizvodnja postala tradicija i da sada treba videti šta se može učiniti kako bi se ona unapredila i imala tretman i bolju poziciju.\nSigurno je, veli, da je potrebno nastaviti sa edukacijom proizvođača da bi oni na najbolji način primenila sva pravila organske proizvodnje.\nSertifikacija skupa za male\nOsvrćući se na cenu setifikovanja organskih proizvoda Nenad Novaković napominje da najpre treba videti šta je to predmet sertifikacije. -Ne mogu da kažem da to nije opterećujući faktor, ali ako je reč o prosečanom proizvođaču na jugu Srbije koji ima hektar i po zemljišta, četiri svinje, dve krave i dvadesetak kokošaka, koliko god da košta sertifikacija, na tako malom obimu proizvodnje cena će uvek biti visoka. Što je obim proivodnje veći, cena sertifikacije je niža – kaže Novaković. On objašnjava da proizvođači mogu da izgube sertifikat ukoliko puste u promet proizvode koji nisu sertfikovani, ukoliko se utvrdi da su naknadno imali aktivnosti koje su prouzrokovale da takav proizvod izgubi status i da više nije organski. Takođe, ako se u toku redovne kontrole utvrdi da je proizvođač jabuka, kajsija, paradajza ili bilo čega upotrebio nedozvoljena sredstva, gubi prethodno stečeno, odnosno vraća se na prvu godinu prelaznog perioda u proizvodnji.\ncentar za organsku proizvodnju selenča nenad novaković sertifikacija


Medvedev u poseti Slovačkoj\nU Bratislavu je večeras stigao predsednik Rusije Dmitrij Medvedev u dvodnevnu zvaničnu posetu Slovačkoj povodom 65. godišnjice otkako je slovačku prestonicu krajem Drugog svetskog rata oslobodila Crvena armija.\nGlavni, radni program Medvedeva počinje sutra kada sa Gašparovičem sprema zajedničku deklaraciju u kojoj nameravaju da odbiju bilo kakva osporavanja ishoda Drugog svetskog rata i pokušaje revizije poratnog ustrojstva.\nMedvedev će se sresti i sa premijerom Robertom Ficom i predsednikom parlamenta Pavolom Paškom, prisustvovaće svečanom potpisivanju osam bilateralnih sporazuma, odlikovaće veterane Drugog svetskog rata a popodne im se obratiti ispred spomenika palim borcima na Slavinu, na groblju vojnika Crvene armije koji su poginuli oslobađajući u proleće 1945. godine Bratislavu.\nU borbama za oslobođenje Slovačke krajem Drugog svetskog rata poginulo je oko 60.000 sovjetskih vojnika.\nOčekuje se da Medvedev u svom obraćanju iz Bratislave uputi evropsku a ne bilateralnu poruku i to o novoj arhitekturi bezbednosti koju predlaže Rusija za stari kontinent.\n"Pouka iz strahota razornih ratova celom svetu je pokazala da pojam bezbednost nije apstraktna kategorija. Rusija kojoj je sudbina priredila najteže ispite i koja je u prošlom ratu podnela najveće žrtve nastoji da postupa jasno i predvidljivo. Aktivni smo u razoružanju i kontroli naoružavanja i nastojimo da tu postignemo realni napredak", poručio je Slovacima uoči posete Medvedev u slovačkim medijima.\nKao jedan od najvažnijih koraka u tom pravcu Medvedev je označio u listu Pravda Sporazum o merama za dalje smanjenje i ograničenje strateškog ofanzivnog naoružanja, zamenu za stari START, koji će zajedno sa američkim predsednikom Barakom Obamom potpisati u Pragu 8. aprila.


Afera Dizelgejt: Počelo suđenje bivšem direktoru Audija - NOVA portal\nAfera Dizelgejt: Počelo suđenje bivšem direktoru Audija\nAuto Autor:Nova01. okt. 202014:45 > 14:48\nBivšem šefu Folksvagenove divizije Audi počelo je suđenje zbog optužbi povezanih sa prevarom s dizel-vozilima te kompanije na testovima izduvnih gasova.\nTo je prvo krivično suđenje u Nemačkoj zbog skandala koji je izbio pre pet godina i koji je grupu Folksvagen koštao više od 32 milijarde evra novčanih kazni i poravnanja. Rupert Štadler i još trojica optuženi su za prevaru, izdavanje lažnih sertifikata i lažno reklamiranje, prenosi N1.\nPredviđeno je da komplikovano suđenje u Minhenu ima 176 ročišta i da traje do 20. decembra 2022. godine. Suđenje je posledica Folksvagenovog “Dizelgejt” skandala sa emisijama izduvnih gasova, koji je izbio u septembru 2015. godine.\nAmerička agencija za zaštitu životne sredine objavila je tada obaveštenje o kršenju propisa, navodeći da je Folksvagen opremio i podesio hiljade automobila tako da se zagađenje ne bi otkrilo kada su automobili bili na testiranju pri tehničkom pregledu.\nMoguće još strože norme za proizvođače automobila\nSoftver je podešavao rad motora tako da bi automobili mogli da prođu test zagađenja, a posle testa ih je vraćao u redovan režim rada te su na ulici zagađivali više. Rezultat je bio da stvarno zagađenje prelazi američke granice za azot-oksid, što može naštetiti zdravlju ljudi.\nBivši izvršni direktor Volfgang Hac i još dvojica inženjera optuženi su za razvoj dizel-motora od 3.000 “kubika” za Audi, Folksvagen i Porše, a koji su koristili ilegalni softver. Štadler se ne tereti za učešće u razvoju motora, već za izdavanja dozvola za prodaju vozila koja ih imaju, uprkos tome što je za prevaru znao najkasnije u septembru 2015.\nSlučaj za koji se sudi uključuje 250.700 vozila “audi”, 71.600 “folksvagena” i 112.100 “poršea”, koja su uglavnom prodata na američkom i evropskom tržištu.\nUvodno ročište suđenja je nastavljeno čitanjem optužnice na 90 stranica. Optuženima preti najmanje šest meseci, a maksimalno 10 godina zatvora.\nBivši izvršni direktor Folksvagena, Martin Vinterkorn, optužen je u dva krivična postupka u Nemačkoj u vezi s tim skandalom. Optužile su ga i američke vlasti, ali im on ne može biti izručen. Dva direktora Folksvagena su već u zatvoru u SAD.\nŽena koja svaki vikend sa VW Golfom 2 "uništava" Nirburgring


Izetbegović: Dodik je pragmatičan čovjek koji igra drsko i bezobrazno | Banjaluka.net\nPredsjednik SDA i zamjenik predsjedavajućeg Doma naroda Parlamentarne skupštine Bosne i Hercegovine (PSBiH) Bakir Izetbegović ocijenio je danas da je jučerašnja online sjednica Savjeta bezbjednosti Ujedinjenih nacija bila važna za BiH.\nNa sjednici su prisustvovali lideri HDZ-a i SNSD-a Dragan Čović i Milorad Dodik, dok je Izetbegović odbio učešće upozorivši na činjenicu da je na nju trebalo biti pozvano Predsjedništvo BiH.\nIzetbegović je istakao da je Čović na sjednici prekao da se odriče trećeg entiteta i bilo kakvih insinuacija u vezi s tim, te da je Dodik bio vrlo agresivan i drzak kada je pokušao u svom stilu da razgovara i sa svjetskim diplomatima, kazavši da je spreman otići s visokim predstavnikom u BiH Valentinom Inzkom i skinuti ploču na kojoj je ime Radovana Karadžića na Palama.\nOn naglašava da je u pismu koje je poslao Savjetu bezbjednosti UN-a ukazao na pokušaj da se razbijaju i na asimetričan način tretiraju institucije BiH, jasno objasnivši da u tome ne želi učestvovati.\n“To jeste politika koja dobija podršku glasača, ali vodi u pogrešnom smjeru i morat će se u jednom trenutku zaustaviti”, zaključio je Izetbegović, prenose agencije.


Prodaje se Tesla koja je započela električnu revoluciju - Auto Republika\nBez obzira kakvo mišljenje imali o Tesli, američkom proizvođaču baterijskih vozila definitivno treba odati priznanje da je inicirao električnu revoluciju u modernom dobu. Tesla nije bio prvi koji je ponudio model na struju, ali u današnje vreme vodi glavnu reč i služi kao inspiracija i drugima, u smislu šta budućnost treba da predstavlja.\nZnajući sve to, teško je zamisliti da je proizvođač započeo karijeru promocijom prepakovanog britanskog roudstera koji se nije preterano proslavio kod kupaca, ali jedan s(p)retković će sada imati priliku da postane vlasnik takvog primerka. Reč je o modelu Roadster iz 2010. godine koji je nedavno osvanuo na oglasima na sajtu Hemmings.\nTesla kao kompanija, je osnovana 2003. godine, a prvi model društva je bio Roadster koji je razvijen u ortakluku sa Lotusom. Britanski proizvođač vozila je bazirao rani prototip model na svom modelu Elise i organizovaće većinu proizvodnje po licenci uz implementaciju Tesline elektronike.\nSerijski Roadster je debitovao 2006. godine i pružao je električni agregat sa 248 konjskih snaga, ubrzanje iz mirovanja do 100 km/h za četiri sekunde i maksimalnu brzinu od 220 km/h. Proizvodnja će trajati do 2012. godine i širom sveta će biti isporučeno 2.450 primeraka.\nTesla će nastaviti da unapređuje svog velikana uglavnom po pitanju autonomije, a vrhunac će dostići tokom 2010. godine kada će sa jednim punjenjem baterija, Roadster moći preći 393 kilometara. Tu ne računamo dodavanje većih baterija iz 2014. godine kada je proizvodnja odavno bila kompletirana.\nPrimerak iz naše priče je iz 2010. godine i do sada je prevalio svega 1.019 milja (oko 1.650 kilometara), a vlasnik kaže da stiže u najbolje opremljenom Limited paketu opreme. Roadster je opremljen i Brembo kočnicama i opcionim felnama koje je Tesla nudila bez ikakve finansijske nadoknade. Vlasnik dodaje da je sportista u stanju da pređe 440 kilometara između punjenja baterija i da je potrebno svega 210 minuta da se one napune na brzim punjačima.\nCena ovog automobila je originalno iznosila oko 110.000 američkih dolara, a tražena cena sada iznosi 95.000 najmanjih zelenih novčanica.\nTražena novčana kompenzacija svakako nije skromna, ali se Roadster već sada smatra budućim klasikom i sigurno se izdvaja u moru Modela 3 i Modela S. Šanse su velike da će ga mnogi pomešati sa Lotusom, ali to i ne mora da bude mana, zar ne?\ntags: Elise klasik Tesla Lotus prvi primerak Teslinog automobila Tesla Roadster\nprevious Suzuki Swace stiže u Evropu\nnext Audi S3 ide "preko bare"\nVolkswagen Golf R nova žrtva WLTP-a\n05/07/2018 - 09:32


Vreme 1145 - Egipat: Zima nezadovoljstva\n"U većem delu grada je mirno, pa i ovde gde ja živim. Kairo je kao država, ima bar 20 miliona ljudi, a demonstracije su u centru, na Tahriru, pa ih većina i ne primećuje", kaže u telefonskom razgovoru za "Vreme" Abas Mohamadi, privatni preduzetnik. "Biznis za sada ide normalno, ali je atmosfera nekako loša, čini mi se da se ovo nikada neće završiti."\n"Ovo" koje pominje Mohamadi odnosi se na nestabilnost koja vlada zemljom, pogoršanje javne bezbednosti i sukobe koji izbijaju po ulicama egipatskih gradova. U utorak uveče, kada ovaj broj "Vremena" odlazi u štampu, na trgu Tahrir ponovo su demonstrirali protivnici predsednika Morsija. U delu grada poznatom kao Naser siti, na poziv islamističkih grupa, uključujući Muslimansko bratstvo i salafističku Partiju svetlosti, sledbenici predsednika okupili su se na demonstracijama podrške Morsiju pod sloganom "Da legitimitetu".\nU utorak ujutru devet osoba je ranjeno kada su maskirani napadači otvorili vatru iz oružja malog kalibra na kamp demonstranata koji su se okupljali na Tahriru. Napadači su bacili i Molotovljev koktel i izazvali manji požar. Snage bezbednosti su prvi put od kada su počeli najnoviji nemiri oklopnim vozilima napravile oko trga "sigurnosni prsten".\nDEMONSTRACIJE BEZ KRAJA: Nemiri su izbili kao reakcija na dekret koji je 22. novembra izdao Mohamed Morsi, izabran u junu ove godine za predsednika na prvim slobodnim izborima. Opozicija je reagovala tvrdeći da Morsi, baš kao i svojevremeno Hosni Mubarak, tim dekretom dodeljuje sebi "faraonska" ovlašćenja i stavlja sebe iznad zakona, što će ozvaničiti novi ustav države. Nacrt novog ustava uradila je Ustavotvorna skupština, ali kada je Nacrt izglasan u njoj su sedeli samo predstavnici islamista, Muslimanskog bratstva i Partije svetlosti. Liberali i Kopti su iz protesta napustili skupštinu tvrdeći da novi ustav ostavlja široke mogućnosti za zloupotrebu verskih sloboda, javnog izražavanja, prava žena. Morsi je za subotu, 15. decembar, zakazao referendum o novom ustavu.\nUsledili su žestoki protesti opozicije koja je tražila da se povuče sporni dekret i odloži referendum. U demonstracijama koje su prošle srede prerasle u sukobe pristalica i protivnika Morsija, u Kairu je poginulo sedam ljudi, a više od 600 je povređeno. Sutradan je veliki broj vojnika i tenkova postavljen oko predsedničke palate u Kairu, ali su demonstranti, koji se svakodnevno okupljaju ispred palate, probili barikadu od bodljikave žice, neki od njih su se popeli na tenkove i razvili zastave. Sve je mnoge podsećalo na ono što se prošle godine dešavalo pre nego što je sa vlasti svrgnut Mubarak.\nMorsi je 9. decembra ukinuo sporni dekret o svojim ovlašćenjima, mada je tvrdio da dekret ima za cilj da očuva revoluciju i da je privremenog karaktera pošto će važiti samo dok se ne usvoji novi ustav. Međutim, potvrdio je da će se referendum o Predlogu ustava održati 15. decembra. Pozvao je takođe na dijalog opoziciju okupljenu u Nacionalni front spasa, čiji su najistaknutiji predstavnici Mohamed el Baradej, bivši šef Međunarodne agencije za atomsku energiju (IAEA), i bivši predsednik Arapske lige Amr Musa. Predstavnici opozicije su poziv odbili najavljujući neprekidne demonstracije do ispunjenja svojih zahteva, odlaganja referenduma i povlačenja Predloga ustava.\nRAZLOZI I POVODI: Mada su ustav, demokratija, sloboda, legitimitet u prvom planu kao povodi nemira koji ponovo potresaju Egipat, iza svega leže i dublji povodi, baš kao iza revolucije koja je sa vlasti odnela Mubaraka. U toj revoluciji su protiv predsednika bili i predstavnici "fejsbuk generacije" željni zapadne demokratije, ali i armija ogorčenih kojima je fejsbuk nepoznata reč, ali im je Mubarakova vladavina bila simbol korupcije i besramnog bogaćenja vlasti, zbog koje su oni siromašni. U mnogim gradovima, poput Port Saida, tadašnja pobuna krenula je iz siromašnih industrijskih predgrađa, a jedan od prvih zahteva su bile veće plate.\nVećina je poverovala da revolucija i rušenje Mubaraka donosi bolji i bogatiji život preko noći, ali ogromni socijalni i ekonomski problemi nisu ni počeli da se rešavaju, naprotiv. Jedan od razloga je i to što nema ni približnog dogovora kojim putem krenuti dalje među brojnim akterima koji su preplavili egipatsku političku scenu posle odlaska Mubaraka. Jedino je sigurno da su pogledi na budućnost Egipta potpuno različiti kod, na primer, onoga što se naziva liberalni deo opozicije i Muslimanskog bratstva, da salafiste ne pominjemo. Zemlja je u "političkoj tranziciji" čiji se kraj ne nazire, a rezultat je nestabilnost koja uvek dovodi do posrtanja ekonomije. Egipat je zatražio 4,8 milijardi dolara od Međunarodnog monetarnog fonda, što je najveća pozajmica u istoriji zemlje. Taj novac mu je neophodan u ovom trenutku za normalno funkcionisanje države, ali odluka o dodeli kredita odložena je za sledeći mesec zbog političke krize koja potresa zemlju.\nČak i da dođe do političkog dogovora, put do promena je dug i mukotrpan, a rezultati tih promena neće biti brzo vidljivi. Armija nezadovoljnih je često boravila na ulicama egipatskih gradova u prethodnih godinu dana, različitim povodima. To je sigurno posledica manjeg straha od policije i vojske, što je jedna od tekovina prošlogodišnje revolucije izvedene na ulicama uprkos represiji. Međutim, jedna od posledica manjka tog straha je i drastičan porast kriminala. Poznanik koji se sa porodicom posle pet godina provedenih u Kairu odselio u Evropu kaže da to nije učinio zbog posla, već zato što je osećao da se "atmosfera menja nagore", misleći pritom na osećaj bezbednosti.\nVOJNI FAKTOR: U takvim okolnostima lako se ponovo rađa želja za čvrstom rukom koja zavodi red i na ulicama i u državi, a u Egiptu se podrazumeva da je ta sila vojska. Armija već decenijama u Egiptu vodi glavnu reč, u "tranzicionom periodu ka demokratiji" od svrgavanja Hosnija Mubaraka u februaru 2011. godine do izbora Morsija u junu ove godine, i zvanično je držala vlast u rukama. Posle predsedničkih izbora povukla se, bar deklarativno, sa prve linije vlasti, no mnogi veruju da je realna moć i dalje u njenim rukama. Jedna od zamerki opozicije na Nacrt novog ustava bila je i ta što taj ustav, poput prethodnog, vojsku praktično ostavlja van bilo kakve civilne kontrole.\nVojska je za sada ostala neutralna u najnovijim političkim razmiricama, poručuje da se politička kriza mora rešiti dijalogom ili će uslediti "katastrofalne posledice", ali je takođe upozorila da "neće dozvoliti pogoršanje situacije", kao i da će biti primorana da interveniše da bi sprečila da "zemlja sklizne u mračni tunel". Morsi je 10. decembra dao vojsci ovlašćenja koja ima i policija, da može da hapsi i privodi, "privremeno, do objavljivanja rezultata referenduma o ustavu". On je naredio armiji da "sarađuje s policijom u cilju održavanja bezbednosti i zaštite vitalnih državnih institucija".\nU ovom trenutku deluje kao da su opozicija i Morsi čvrsto ukopani na nepomirljivim pozicijama, što nagoveštava dalje sukobe. Ulog je veliki, ukoliko Morsi i Bratstvo odlože referendum, pokazaće slabost koja bi mogla da ih košta vlasti na koju su čekali decenijama. Ako referendum bude održan i ustav protiv koga se buni na njemu bude potvrđen, opozicija će biti u nezavidnoj situaciji gubitnika na duži rok, a parlamentarni izbori slede dva meseca posle referenduma. Eskalacija nemira bi verovatno dovela do intervencije vojske, koja jedva čeka priliku da bude nesporni faktor koji o svemu odlučuje.\nMalo je, međutim, verovatno da će ijedno rešenje sadašnje krize smanjiti broj nezadovoljnih u Egiptu. Čini se da većina Egipćana, svako iz svojih razloga, misli da revolucija u ovoj zemlji nije završena, ali ni sami ne znaju kakav bi taj kraj trebalo da bude. Izbori i ustav sami po sebi ništa ne znače bez suštinskih promena, a takvih promena u prethodnih godinu dana u ovoj zemlji očigledno nije bilo dovoljno.


Tradicionalna manifestacija “Pozdrav proljeću 2015”, koju kao i prethodnih godina organizuju članovi Planinarskog društva “Visočica” u saradnji sa Odredom izviđača “Visoko”, ove godine će biti održana narednog vikenda, u nedjelju 12. aprila. Kao i svake godine lokacija ove manifestacije je ista, a to je rejon planinarskog doma “Gorani”, Visoko, gdje će svi ljubitelji prirode i dobrog druženja imati priliku da uživaju u ovoj sjajnoj manifestaciji.\nTakođer, organizatori ove manifestacije najavili su okupljanje i zajednički polazak te nedjelje, ispred Vatrogasnog doma Visoko, u 8:20 sati.\nOrganizatori su najavili da će, kao i prethodnih godina, za sve posjetioce manifestacije biti obezbijeđen ručak, odnosno, tradicionalni grah koji se već dugi niz godina poslužuje svim posjetiocima ove manifestacije, a sudeći prema prošlogodišnjem iskustvu i ove godine moglo bi se očekivati sjajno druženje i neka vrsta zabavnog programa u kome će uživati svi posjetioci.\nSvakako, svim ljubiteljima prirode, planinarenja i dobrog druženja organizatori pozivaju da im se pridruže i uživaju u proljeću sa njima.\nOsam golova Lončara u porazu od Poljske


Kon: Oklevanje sa vakcinacijom može da uspori izlazak iz epidemije | Insajder\nNavodeći da je Izrael za desetak dana vakcinisao skoro milion stanovnika, Kon je rekao da brzina organizovanja vakcinacije nije pitanje "čiste sposobnosti" nego "direktnog uticaja na tok epidemije".\n"Posle prva dva talasa imali smo izmereno da 20,7 odsto ljudi u Srbiji ima neki imunitet, pretpostavljamo da je u trećem talasu to prešlo 35 i došlo do 40 odsto. Da bismo sprečili epidemijske talase kakve smo imali, moramo imati 60 odsto imunih, a ako zaista želimo da potisnemo virus, moramo imati više od 80 odsto imunih, što podrazumeva vakcinaciju tri miliona ili čak nešto više ljudi", naglasio je Kon.\nOcenio je da se sa pojavom "oružja" u vidu vakcine, "iz dana u dan" može očekivati da će epidemiološka situacija biti lakša, ali i dodao da se posle Božića ipak očekuje povećanje broja novozaraženih, posebno u Beogradu.\n"Imali smo izvanrednu solidarnost građana u vezi zabrane organizovanog dočeka Nove godine, ali su posle toga ljudi osetili potrebu da izađu, da prošetaju. To se videlo poslednjih dana, ali ne može da se poredi sa rizikom dočeka. Nekih posledica će biti, doći će do nekog povećanja u Beogradu, za ostale gradove ne mogu da tvrdim", rekao je epidemiolog.\nUpitan da li će školski raspust biti produžen, Kon je rekao da to pitanje još nije razmatrano, ali da misli da za tim neće biti potrebe.\n"Videćemo kakva je situacija posle praznika. Nije bilo govora da raspust bude produžen ali sve opet zavisi od razvoja situacije", rekao je Kon.\nKomentarišući novogodišnju želju da Krizni štab što pre bude raspušten, on je rekao da je to telo obavilo "skoro sve što je bitno". Ocenio je da će "bar još pola godine" postojati potreba za takvim telom.


Koalicija 27 o napretku u oblasti životne sredine: Netransparentno donošenje odluka i trošenje novca - AgroSmart\n– Preporuke Evropske komisije ostale su iste kao u prethodnom izveštaju, što znači da je veoma malo urađeno u međuvremenu, a trenutna pandemija dodatno otežava situaciju. Izveštaj ukazuje koliko je važno da tema životne sredine postane glavni prioritet političke agende država, kako u regionu tako i šire. Upravljanje vodama i otpadom su veliki problemi i Srbija se tu nalazi tek na početku sprovođenja pravnih tekovina Evropske unije. Postoji ozbiljan nedostatak inspektora, pogotovo na lokalnom nivou i drago mi je da vidim da postoji saradnja i određeni partnerski odnos između inspekcija i organizacija civilnog društva, koje mogu da pomognu vlastima da sprovode zakon na terenu. Nadamo se da će sledeće godine napredak biti mnogo bolji, rekla je Madalina Ivanica, koordinatorka sektora za proširenje u Generalnom direktoratu za životnu sredinu Evropske komisije, koja se na promociju izveštaja Koalicije 27 uključila iz Brisela.


Upravni odbor ALDA: ostavljajući iza sebe 2021. godinu za novu plodnu 2022. godinu punu inicijativa\nUprkos kišnom i hladnom jutru, 2. decembar je bio sjajan dan za Upravni odbor ALDA-e, pošto je ovaj imao mogućnost da se uživo sastane u kancelariji Vićence, kao i onlajn.\nPredsednik, gospodin Oriano Otočan, okupio je sve članove na ovom poslednjem sastanku 2021. Za razliku od prethodnih, mogućnost da se lično vidimo dala je novu i svežu energiju, omogućila nove ideje i plodne diskusije.\nTačnije, sastanak je poslužio kao prilika da se analizira i razgovara o održivosti udruženja i programima za budućnost. Slično, situacija u LDA bila je među predmetima diskusije sa fokusom na predstavljanju novog nacrta strategije za zapadni Balkan.\nUpravni odbor ALDA razmatrao je i razgovarao o budućim koracima i inicijativama za 2022.\nNa ovom sastanku Upravnog odbora ALDA je učestvovao svaki član, postavljajući temelje za buduće korake i inicijative za 2022.


Faktori koje treba uzeti u obzir pri izboru pouzdane veb hosting kompanije - Kreativan Sajt\nDavno su prošli dani kada ste samo morali da uzmete u obzir propusnost i skladišni prostor na disku kada se odlučujete za pravu uslugu veb hostinga. Danas morate usvojiti sveobuhvatnu analizu pružaoca usluga i pogodnosti koje su na raspolaganju pri odlučivanju o odgovarajućem veb hostu za vašu veb lokaciju. Istovremeno, trebali biste imati na umu da su različiti pružatelji usluga hostinga različito prilagođeni za hostovanje različitih vrsta veb stranica. Međutim, postoje neki uobičajeni, ali vrlo bitni faktori koje morate uzeti u obzir pre nego što se posvetite dobavljaču usluga. Evo ih:\nPouzdanost servera, rezultati rada i bezbednost\nSlabi serveri i nestabilne mrežne veze često mogu gurnuti vašu veb lokaciju van mreže. Ovo ne samo da vam uskraćuje moguće gledanje ili prodaju u prodavnici e-trgovine, već dovodi i do niskog rangiranja na pretraživačima kao što su Google i Iahoo. Bankarstvo kod hosting kompanije sa renomiranim rezultatima produžetka rada, po mogućnosti iznad 99,5 posto, stoga je ključno za uspeh vaše veb lokacije. Izbegavajte kompanije koje prijavljuju godišnji rezultat produženja rada ispod 99 odsto. Osim što ćete osigurati da su vaša veb lokacija i podaci dostupni uvek, važno je i da imate pouzdano i sigurno rešenje za hosting.\nKoliko je kompanija efikasna i brza u pružanju podrške za tehničke probleme? Pokušajte da izaberete hosting kompaniju koja svojim klijentima nudi podršku uživo, 24 sata dnevno. Takođe potražite one koji nude podršku za ćaskanje, kao i vidljivost društvenih medija za razliku od e -pošte i ulaznica za podršku. Dajte prednost kompanijama sa internim odeljenjem za korisničku podršku. Oni bolje razumeju poslovanje kompanije u poređenju sa spoljnom uslugom korisničke podrške.\nDostupnost rezervnih kopija veb lokacija\nTrenutni talas sajber pretnji poput ransomvare -a više nije samo usmeren na finansiranje veb stranica. Video je sve veći broj opštih veb lokacija na meti ovih iznuđivača na mreži. Takvi postupci često rezultiraju nepopravljivom štetom, poput uništenja ili zamene datoteke indek.php vaše veb lokacije. Slično, možda ćete doživeti i ozbiljne kvarove servera ili lokalnog čvrstog diska. Stoga postaje važno da angažujete samo pružaoca usluga domaćina koji nudi redovno pravljenje rezervnih kopija veb podataka.\nTroškovi registracije i održavanja\nIndustrija veb hostinga obično nudi atraktivne ponude za hosting tokom registracije, pa čak i za vašu prvu uplatu. Međutim, naknade za obnavljanje često su više nego trostruke. Da li ih je moguće izbeći? Samo ako se nadate da ćete svake dve godine skočiti sa jednog provajdera hosting usluga sa sniženim stopama registracije na drugog. Da biste izbegli efekat iznenadnog računa na kraju perioda popusta, proverite troškove obnove za željeni paket. Vaš plan deljenog hostinga verovatno neće trajati večno i možda ćete uskoro videti da će vaša veb lokacija porasti i zatražiti VPS ili namensku uslugu hostinga. Uzmite u obzir takve troškove za nadogradnje i promene domaćina pri izboru svog provajdera.\nSposobnost dodavanja domena\nSa rastom dolazi i diverzifikacija. Iako možda počinjete sa jednom veb lokacijom i imenom domena, uskoro ćete shvatiti potrebu za više veb lokacija, domena i poddomena u popularizaciji vaše veb lokacije. Stoga, prije nego što se prijavite kod određenog pružatelja usluga, razmotrite njihove različite pakete, obraćajući veliku pažnju na to dopuštaju li pokretanje više veb stranica na jednom računu za veb hosting. Saznajte cenu neograničenih paketa veb lokacija i poddomena i uporedite ih sa ostalim igračima u industriji. Ukratko, odvojite vreme da odaberete veb hosting koji nudi različite planove usluga koji vam omogućavaju dodavanje novih domena koji vam omogućavaju da se vremenom povećate.\nSvaka hosting kompanija ima niz uslova angažovanja čije kršenje rezultira dodatnim troškovima, privremenim ili trajnim prekidom vaše hosting usluge. Na primer, da li ste znali da neki provajderi hostinga zabranjuju upotrebu prevelike količine CPU -a za pokretanje računarski intenzivnih i skripti dužih od dve sekunde na njihovim serverima? U bilo kojoj od ovih radnji možete videti da ste dodatno naplatili ili da je vaša veb lokacija neograničeno i bez povrata novca. Odvojite vreme da prođete kroz ove uslove i prijavite se za uslugu samo ako nameravate da se pridržavate njihovih diktata. Ono što je najvažnije, izbegavajte kompanije bez jasnih uslova angažovanja tvrdeći da odluke o ograničenju računa i suspenziji odlučuju uprava kompanije.\nOpcije e-trgovine i e-pošte\nDobićete više povratnih informacija, pa čak i pretplatničkih konverzija ako je vaša e -pošta povezana sa imenom domena vaše veb lokacije. U ovom slučaju, kada tražite pravu veb hosting kompaniju, odabrali ste onu koja pruža hosting e -pošte za primarnu e -poštu vaše veb lokacije. U prošlosti je većina pojedinaca identifikovala pravu hosting kompaniju sa količinom prostora na disku i propusnošću koju je pružala.\nPercepcija onoga što je važnije sada se prebacila na pristupačnost. Međutim, ako želite da pokrećete i kontinuirano razvijate svoju veb lokaciju u doglednoj budućnosti, razmislite o usvajanju sveobuhvatnog pristupa identifikovanju odgovarajućeg provajdera veb hosta tako što ćete sagledati sve faktore koji deluju na optimalnu funkcionalnost vaše veb lokacije.


Ministarka zaštite životne sredine u Vladi Republike Srbije Irena Vujović izjavila je danas da su problemi sa prekomernim zagađenjem vazduha u Srbiji isti svake grejne sezone, ali i da država prvi put ima jasnu strategiju i da intenzivno radi na rešavanju tog višedecenijskog problema.\nVujović je u izjavi za agenciju Tanjug rekla da se u Beogradu s vremena na vreme beleži prekomerno zagađenje, ali da je kvalitet vazduha u prestonici čak i bolji nego ranijih godina.\nNe možemo promeniti kvalitet vazduha u jednom danu ili godini, to je dugotrajan proces za koji su potrebna sredstva i vreme za realizaciju. Važno je da smo krenuli i da imamo plan za rešavanje tog problema kako bismo svake sledeće godine imali što bolji kvalitet vazduha, naglasila je ministarka.\nOna je podsetila na to da je država ove godine davala subvencije za zamenu kotlarnica u javnim ustanovama širom Srbije i izrazila uverenje da će to promeniti sliku u mnogim gradovima, u kojima je ranijih godina beleženo prekomerno zagađenje.\nVujović je, kada je reč o kvalitetu vazduha u Beogradu, napomenula da ne treba pratiti razne neverifikovane aplikacije i ponovila da je vazduh u Beogradu kvalitetniji nego ranijih godina.\nPrema njenim rečima, najveći zagađivači su kotlarnice na ugalj ili mazut i individualna ložišta u domaćinstvima, pri čemu država zajedno sa lokalnim samoupravama radi i na rešavanju tog problema i daje subvencije građanima za zamenu kotlarnica.\nTo jesu najveći zagađivači i apelujem na građane da, ukoliko su u mogućnosti, promene način grejanja i pređu na ekološki prihvatljivije energente. Onima koji to nisu u mogućnosti trudićemo se da dajemo subvencije, navela je Vujović.\nKada je reč o problemu aerozagađenja, ona je podsetila na to da su ove godine izdvojena značajna sredstva za pošumljavanje i da će biti zasađeno 150.000 sadnica na 420 hektara površina.\nPojedini gradovi i opštine su to već učinili, dok će ostali to učiniti tokom novembra i decembra kada je sezona sadnje, a nastavićemo istim tempom i sledeće godine, poručila je ministarka.\nVeliki zagađivači su, kako je dodala, i vozila, zbog čega je izdvojeno 150 miliona dinara za subvencionisanje hibridnih i eko vozila.\nOdziv je bio sjajan, što govori o tome da su građani promenili svest i da žele da doprinesu boljem kvalitetu vazduha i životne sredine, navela je Vujović i ukazala na to da se sprovodi projekat čišćenja istorijskog otpada iz fabrika koje su bile privatizovane ili u stečaju, a iz kojih nikada u potpunosti nisu uklonjene hemikalije i opasni otpad.\nOpasni otpad, kako je precizirala, biće uklonjen iz fabrika kao što su Ikarbus, Rafinerija nafte Beograd, Prva petoletka, Elektroindustrija Niš i druge.\nVujović je najavila da će do kraja godine biti usvojen i Program kvaliteta vazduha zajedno sa Akcionom planom za period 2022-2030 i istakla da Srbija prvi put dobija takav dokument, kao i da je održano nekoliko konferencija u kojima je učestvovala šira javnost kako bi taj program bio izrađen na što bolji način.\nOčekujemo uskoro još jednu javnu raspravu, a nakon toga i da taj dokument usvoji Vlada Srbije. Kada program bude izrađen, znaćemo tačno kolika su nam sredstva potrebna i u kom vremenskom periodu možemo nešto da uradimo, kako bismo poboljšali kvalitet vazduha u Srbiji do 2030. godine, zaključila je ministarka.


Umbrella: Sigurnosne upute za novinare i aktiviste\nAplikacija Umbrella kreirana je da bi na jednom mjestu pružila informacije o digitalnoj i fizičkoj sigurnosti za novinare i aktiviste.\nPutem jednostavnog menija korisnik može dobiti informacije o stanju na lokaciji na kojoj se nalazi, vijesti o potencijalno opasnim događajima, te savjete kako se pripremiti za putovanja u određena područja, kako organizirati sigurne sastanke, kako se zaštititi pri sudjelovanju u protestima ili izvještavajući o njima, koje korake poduzeti pri evakuaciji i slično, a uključena je i opcija pomoći u hitnim slučajevima te informacijama o kontaktima i na pet svjetskih jezika.\nUnutar aplikacije moguće je kreirati i personaliziranu listu odabranih koraka za sigurnost. Važno je napomenuti da Umbrella ne prikuplja podatke o korisniku i njegovom uređaju, te da iz sigurnosnih razloga ne dopušta ni screenshot sadržaja koji se ubaci u nju.\nUmbrella je povezana sa Guardianovim projektom Ripple, te se na aktivaciju njihovog gumba za paniku gasi i nestaje iz korisnikove liste korištenih aplikacija. Aplikaciju je, jednom instaliranu, moguće koristiti i offline.\nAplikacija je besplatna i dostupna za Android uređaje na Google Playu, a najavljeno je i skoro pokretanje verzije za iOS.


Vesti online / Vesti / Srbija / Tahiri: Priština blokira formiranje ZSO\nOdlazeća kosovska ministarka za dijalog i donedavna šefica delegacije Kosova u dijalogu Beograda i Prištine, Edita Tahiri, pozitivno je ocenila inicijativu šefice evropske diplomatije Federike Mogerini da pozove predsednika Srbije Aleksandra Vučića i predsednika privremenih kosovskih institucija Hašima Tačija u Brisel i istovremeno priznala da Kosovo blokira formiranje ZSO.\nOdlazeća ministarka za dijalog Beogarad i Prištine: Edita Tahiri\nTahiri je u intervjuu za portal KoŠev izjavila da misli da, iako je dijalog bio zamrznut, trebalo bi nastaviti sa primenom Briselskog dogovora.\nMisli, kaže, da je za šest godina ovaj dijalog dao vrlo važne rezultate, ali joj je žao da su neka velika pitanja blokirana.\n- Pravosuđe, energija, priznavanje diploma, to su pitanja koja blokira Srbija: Zajednicu, blokira Kosovo - potvrdila je Tahiri.\nTahiri misli i da će drugi deo godine biti period kojim će se definišati okvir za, kako kaže, "obostrano priznavanje i vremenska dinamika".\n* "Brisel će poturiti da potpišemo nezavisno Kosovo"\n* Priština se buni: Vučić sve nametnuo, Tači ne može da vodi dijalog\n- Drugim rečima, da se definiše dnevni red za razgovore, tako da se, možda, do proleća to i završi - navela je.\nUpitana gde je ZSO u toj "kutiji", Tahiri ponavlja da je neprimenjene dogovore trebalo primeniti.\n- To (ZSO) je naša odgovornost, dok pravosuđe, energetika, priznavanje diploma, pitanja koja Srbija blokira, treba Srbija i da primeni - navela je.\nTahiri kaže i da ZSO neće imati izvršna ovlašćenja i neće biti treći nivo vlasti na Kosovu.\nBiće, kaže, u skladu sa kosovskim ustavom, briselskim sporazumom o ZSO i sa odlukom kosovskog ustavnog suda.\n- Izrada nacrta Statuta imaće nekoliko faza koje su istaknute u sporazumu, ali u tom procesu, istovremeno, sinhronizovano će se vršiti proces ukidanja preostalih paralelnih institucija. To znači da, kada kosovska vlada donese odluku o formiranju Asocijacije, dan ranije, preostale paralelne strukture biće ukinute na Kosovu - navela je.\nNa pitanje da li to znači da će ZSO biti uspostavljena istog trenutka kada srpske državne škole postanu deo jedinstvenog kosovskog obrazovnog sistema, a bolnica postane deo kosovskog zdravstva, Tahiri odgovara potvrdno i dodaje:\n- Primenićemo isti model kao što smo uradili sa raspuštanjem policije. Ugašena je paralelna policija i bivši policajci koji su radili za Srbiju angažovani su. Isto će biti i sa nastavnicima i doktorima. Prestaće im ugovori i plate iz Srbije i biće primljeni u kosovski sistem zdravstva i obrazovanja.\nOna, međutim, tvrdi da to nisu jedine paralelne institucije koje su preostale.\n- Ostale su i paralelne opštinske strukture i one takođe treba da se raspuste. Imamo dugačku listu, znate. Na primer, paralelna pozorišta, kulturne institucije…Da kažem u jednoj rečenici, sve preostale srpske paralelne institucije na Kosovu raspustiće se pre nego što vlada Kosova bude uspostavila Zajednicu - izričita je Tahiri, koja je uverena da će stranka kojoj pripada, a koja je u koaliciji sa DPK formirati vladu na čelu sa Ramušom Haradinajem, kao i da će ona ostati deo te vlade.\nSRBIJA "Frapiran sam predlozima da Kosovo treba pustiti u Interpol"


SASTANAK TOMAŠEVIĆA I JAO MINGA: Dogovorena saradnja dva saveza - Kina da se ugleda na Srbiju! - Eurobasket, Evroliga, FIBA Liga šampiona, Jadranska liga, Košarka, NBA, Vesti\nSASTANAK TOMAŠEVIĆA I JAO MINGA: Dogovorena saradnja dva saveza – Kina da se ugleda na Srbiju!\nin Eurobasket, Evroliga, FIBA Liga šampiona, Jadranska liga, Košarka, NBA, Vesti\nAleksandar Ilić 10.11.2019., 11:23\nFOTO: Privatna arhiva / D. Tomašević\nPrvi operativac srpske košarke, Dejan Tomašević, sastao se pre dva dana sa predsednikom Košarkaškog saveza Kine Jao Mingom u Šangaju, gde je dogovorio intenzivniju saradnju dve košarkaške federacije.\nTo se pre svega odnosi na mogućnost zajedničkih treninga mlađih selekcija, od pionirskog uzrasta do univerzitetske konkurencije, razmenu trenera, iskustava, prenošenja znanja mladim kineskim stručnjacima, povećanju broja sponzorskih ugovora za KSS, osnaživanju postojećih sporazuma, i brojnim drugim elementima koje mogu da unaprede košarku u Srbiji i Kini.\n– U Kini sam boravio na poziv Jao Minga, jer smo još za vreme svetskog prvenstva pričali o mojoj poseti kineskoj federaciji i njemu lično. Ming je želeo da budem specijalni gost na utakmici koja je otvorila sezonu, između ekipa Dong Guana, prošlogodišnjih šampiona, i Šen Janga, prvaka od pre dve godine. Rado sam prihvatio poziv, tako da smo zajedno gledali utakmicu i posle toga imali vremena za sastanak. Pričali smo o zajedničkoj saradnji i gde je istaknuto da postoji ogroman prostor za napredak njihove federacije i košarke. Savetovao sam im da se okrenu više ka evropskoj košarci, pre svega ka Srbiji, i da u većoj meri koriste naše znanje i iskustvo. Posebno može da nam na ruku ide i činjenica da trenutno nisu u najboljim odnosima sa NBA, i to je sjajna prilika koju mi treba da iskoristimo, pogotovo što mislim da je evropska košarka njima sličnija i mnogo bliža nego američka – kaže Tomašević.\nReč Jao Minga se izuzetno poštuje u Kini, i to ne samo u sportu, ističe generalni sekretar našeg saveza.\n– Jao je jako važan i uticajan čovek u kineskom sportu, verovatno je jedan od najpoznatijih Kineza u poslednjih par decenija. Na svakom koraku se oseća ta njegova popularnost. Na primer, na utakmici koju smo zajedno gledali bilo je prisutno više od 10 hiljada ljudi i svi su želeli da naprave selfi sa njim. Mislim da je on svoju popularnost u potpunosti stavio u službu razvoja kineske košarke. U isto vreme, ta bliskost koju Kinezi kao narod imaju prema nama i našoj zemlji se prenela i na njega. Nas dvojica se poznajemo još iz igračkih dana, igrali smo jedan protiv drugog nekoliko puta, a sada smo se i prisetili tih susreta u reprezentativnom dresu. Bilo je zaista dosta tema, a razgovarali smo i o mogućnosti da iskoristimo dobru saradnju koju imaju predsednici naših zemalja i da eventualno prilikom nekog njihovog sledećeg sastanka budemo prve federacije iz oblasti sporta koje će potpisati protokol o saradnji.\nTaj protokol bi podrazumevao brojne konkretne stavke o razmeni košarkaškog znanja.\n– Verujem da je došlo vreme da se neke stvari o kojima pričamo poslednje dve godine realizuju i predlog je da to u početku budu neke mlađe selekcije koje će dolaziti kod nas, i da mi isto tako naše reprezentacije šaljemo u Kinu. Mada, mi se trudimo da svake godine mušku, a vrlo često i žensku selekciju, šaljemo u Kinu na turnire i prijateljske utakmice. Kolike su mogućnosti videlo se i na mom sastanku u Sjamenu, gde sam bio gost rektora na tamošnjem Univerzitetu koji pripada pekinškom univerzitetu, i ima 40 hiljada studenata! Njihov tim je ove godine šampion studentske košarke i 20 godina koliko se održavaju ta takmičenja oni su devet puta bili prvaci. U razgovoru sa mnom izrazili su želju da početkom sledeće godine budu naši gosti u Beogradu i da pre svega vide kakvi su uslovi u Srbiji i da treniraju sa našim najboljim univerzitetskim ekipama. Verujem da je to sjajan način da i preko sporta povezujemo naše dve zemlje.\nKada je reč o uslovima u kineskoj košarci, infrastruktura je fascinantna, dodaje Tomašević.\n– Sportska infrastruktura tamo je zaista izvanredna. Iz pozicije Srbije i Evrope to su nesagledivi uslovi. Kinezi imaju 300 miliona ljudi koji se bave košarkom i to je njihov najveći kvalitet. Ali, nedostaje im unapređenje u stručnom radu, iskustvo i tradicija, a u tome naši treneri i savez mogu da im pomognu.\nKada je reč o brojkama, naš proslavljeni košarkaš, ističe da je dosta vremena tokom boravka u Kini proveo u razgovoru sa sadašnjim sponzorima, ali i drugim velikim kompanijama koje bi mogle da postanu novi partneri KSS-a.\n– Kako mi više od 10 godina sarađujemo sa kompanijom PEAK, bio sam gost gospodina Bing Liua, koji nam je pomogao da ostvarimo sponzorstvo sa tim brendom. Posetio sam fabriku, proverio opremu koju naša reprezentacija treba da nosi sledeće godine i video se sa gospodinom Šuom koji je vlasnik PEAK. Susreo sam se i sa drugima, a primetno je da postoji velika zainteresovanost za saradnju, kako naša, tako i sa njihove strane, jer je srpska košarka prepoznatljiv brend. Mi nismo možda velika sila po broju stanovnika i ekonomiji, ali svako zna naše košarkaše. Zato verujem da ćemo u narednim nedeljama i mesecima potpisivati još sponzorskih ugovora.\nKinezi su sa oduševljenjem dočekivali Tomaševića na svakom koraku, posebno jer je reč o jednom od najtrofejnijih evropskih košarkaša u proteklih nekoliko decenija.\n– Običnom narodu je nepoznato da sam ja igrao i šta sam sve osvajao, ali pravi poznavaoci košarke su me prepoznavali, naravno, svako od njih je želeo da se slika sa mnom, a pogotovo su se oduševljavali kada me vide sa Jao Mingom, jer je on ovde kao neka vrsta božanstva, tako da je i moj uticaj onda bio još veći.\nTomašević se vratio u Srbiju sa brojnim pozitivnim utiscima.\n– Kina je nestvarna zemlja. Čovek koji nikada nije došao u Kinu to ne može ni da spozna. Na primer, večerao sam u Šenženu, u zgradi koja je visoka 600 metara, u Four Seasons hotelu, a sastanak je bio na 100. spratu. Prekoputa nas se nalazila zgrada koja se tek gradi i koja će biti čak i viša. Ljudi su srdačni, gostoprimljivi, cene porodicu i porodične vrednosti, počev od Jao Minga, koji je bio oduševljen i činjenicom da imam četvoro dece, tako da je insistirao da upozna i moju suprugu – zaključuje Tomašević.\nDejan TomaševićEvroligaJao MingKošarkaški savez KineKošarkaški savez SrbijeNBA\nPrethodna vest BEZ PRAVA NA GREŠKU: Milošević meša karte i želi drugu pobedu nad Inđijom\nSledeća vest MILOJEVIĆ: Moramo odlučnije i pametnije protiv Krke!\nBEZ PRAVA NA GREŠKU: Milošević meša karte i želi drugu pobedu nad Inđijom


Kaput umjesto torbe: U njega možete nagurati 15 kilograma stvari (Foto) Banjaluka.com\nKaput umjesto torbe: U njega možete nagurati 15 kilograma stvari (Foto)\nTvorci ove jakne nadaju se da će njihov izum smanjiti redove na aerodromima i pojeftiniti naknade za prtljagu, a i ne morate se brinuti da će vam se prtljaga izgubiti\nAerodromska jakna uštedit će vam novac ako često putujete avionom. Naime, umjesto da plaćate za prtljagu koju nosite na avion, svoje stvari možete pospremiti u 14 dubokih džepova.\nTvorci ove jakne nadaju se da će njihov izum smanjiti redove na aerodromima i pojeftiniti naknade za prtljagu. U Aerodromskoj jakni možete ponijeti 15 kilograma stvari, dovoljno za sve što vam treba za noćenje ili dva.\nDužina jakne se može prilagoditi i nositi na tri načina, a dio se čak pretvara i u torbu u koju možete pospremiti sve kad se iskrcate iz aviona.\n“Ova jakna će vam omogućiti da sa sobom ponesete sve što vam treba, a ne morate se brinuti da će vam se prtljaga izgubiti ili da ćete morati puno platiti”, kazao je za Daily Mail dizajner Andy Benke koji za proizvodnju svog proizvoda pokušava skupiti novac za Kickstarteru.


Đoković je istorijski broj 1 – Objektivni\nPočetna/Izdvojeno/Đoković je istorijski broj 1\nĐoković je istorijski broj 1\nNovak Đoković zvanično je ostvario jedan od dva najveća cilja u karijeri i postao je istorijski broj jedan, teniser sa najviše nedelja provedenih na čelu ATP liste. Sada Đoković počinje 311. sedmicu, dok Federer ostaje na 310. Iza njih su Sampras sa 286, Lendl sa 270 i Konors sa 268 sedmica.\nPrvi put Đoković je došao na teniski presto 4. jula 2011. godine, i to na najlepši mogući način – prvo mesto obezbedio je pobedom nad Congom u polufinalu Vimbldona, a zatim je u finalu bio bolji od Nadala.\nU ovih 311 nedelja vladavine, Đoković se pet puta vraćao na prvo mesto. U prvom naletu, proveo je 53 nedelje na čelu, a najduže je u kontinuitetu bio na poziciji 1 od 7. jula 2014. do 6. novembra 2016. godine.\nTada je vezao 122 nedelje na čelu ATP liste.\nZaista, impresivan skor, pogotovo ako se ima u vidu da je sve ostvareno u eri Federera i Nadala, protiv kojih je u protekloj deceniji uspeo da preokrene međusobni skor i sada ima pozitivan bilans sa obojicom.\nOve sedmice desila se jedna promena u TOP 10 na ATP listi. Cicipas je prestigao Federera na petom mestu, a već je poznato da nas 15. marta očekuje još jedna – Danil Medvedev smeniće Rafaela Nadala na poziciji broj 2.\nDakle Top 10 ove sedmice čine :\nDušan Lajović sačuvao je 27. poziciju, Filip Krajinović 32., a Laslo Đere je napredovao za tri mesta i sad je 57. teniser sveta.


Lafferty odbio igrati protiv Austrije i BiH, pa kažnjen manje poznatim FIFA-inim pravilom - Klix.ba\nKyle Lafferty (Foto: EPA-EFE)\nReprezentativac Sjeverne Irske Kyle Lafferty odbio je igrati utakmice protiv Austrije i BiH u okviru 2. i 3. kola UEFA-ine Lige nacija, a čelnici Nogometnog saveza Sjeverne Irske pozvali su se na malo poznato FIFA-ino pravilo kojim će kazniti ovog igrača.\nLafferty je lažirao povredu kako ne bi igrao protiv Austrije i BiH, a član Rangersa nije došao na okupljanje reprezentacije i preko telefonskog poziva odlučio je saopćiti selektoru da ne može računati na njega.\nPored toga, selektor Michael O'Neill nije mogao računati ni na Willa Grigga koji se povijedio u meču s Austrijom pa je Sjeverna Irska faktički bez ijednog napadača igrala protiv BiH na Grbavici.\n"Nogometaš se nije odazvao na poziv i tako je prekršio pravilo. Nogometni savez Sjeverne Irske odlučio je da iskoristi FIFA-ino pravilo o statusu i transferu nogometaša, aneks 1, sekcija 5 i zbog toga on neće igrati naredni meč za svoj klub", poručili su iz Sjeverne Irske.\nPodsjećemo, Bosna i Hercegovina je rezultatom 2:0 porazila Sjevernu Irsku te je tako stigla na korak do plasmana u play-off Lige nacija.\nnogometna reprezentacija BiH Zmajevi FIFA nogometna reprezentacija Sjeverne Irske Kyle Lafferty


Na ulazu u škole uvode se fizičke barijere - Novi Sad\nNa ulazu u škole uvode se fizičke barijere\n21:02:00 08.02.2017, Komentara: 0\nNovi Sad - Fizičke barijere koje bi propuštale jednu po jednu osobu mogle bi postati osnovni metod kontrole protoka ljudi u školama, nakon identifikacionih kartica koje bi trebalo da postanu obaveza, a za sada funkcionišu u 23 novosadske škole.\nNa sednici Koordionacionog tela za borbu protiv nasilja u školama, koja je održana danas, odlučeno je da će pilot projekat fizičkih barijera biti realizovan ove godine u OŠ "Žarko Zrenjanin" u Novom Sadu.\nZamenik predsednika Koordinacionog tela i oficir Policijske uprave za organizaciju, prevenciju i rad policije u lokalnoj zajednici Dejan Drobnjak rekao je da će, u zavisnosti od toga kako se bude pokazao ovaj pilot projekat, fizičke barijere biti uvedene i u druge škole. On je dodao i da je ta mera, kao i druge poput video-nadzora i uvođenja ID kartica, treba da doprinese poboljšanju stepena bezbednosti učenika u školama.\nInače, od 120 obrazovnih institucija na teritoriji Novog Sad, obezbeđeno je 29, koje nadgleda samo 18 policajaca. I dok je određenim školama obezbeđenje dodelio grad, odnosno država, postoje i one škole koje su dodatno angažovale privatno obezbeđenje.\nIzvor: RTV, 021.rs\nIlustracija: Amanda C / CC BY


Novi informatički kabinet u OŠ „Vuk Karadžić“\nNovosadska TV • Redakcija Novosadska TV • 10. jun 2021. • 14:03 •\nOsnovna škola „Vuk Karadžić“ jedna je od deset novosadskih škola koja je, na prošlogodišnjem konkursu kompanije NIS "Zajednici zajedno", dobila sredstva za opremanje digitalnog informatičkog kabineta.\nNovi informatički kabinet je od danas u upotrebi, a prvi su ga koristili učenici drugog razreda koji su sa učiteljicom Jelenom Popović na računarima rešavali kviz.\nTim povodom, školu je posetila članica Gradskog veća za obrazovanje Dina Vučinić koja je istakla da je i pored velikog izdvajanja Grada u oblast obrazovanja od čak 6,2 milijarde dinara, potrebna i podrška društveno – odgovornih kompanija kako bi deca imala priliku da uče na savremen način.\n- U okviru programa "Zajednici zajedno" koji realizuju kompanija NIS i Grad Novi Sad prošle godine izdvojeno je 15 miliona dinara kako bi deset novosadskih osnovnih i srednjih škola dobili ovakve digitalne kabinete. Videli smo, za vreme Pandemije koliko je važno da budemo informatički pismeni i veoma mi je drago što smo danas imali priliku da se uverimo da učenici drugog razreda već uspešno koriste kompjutere. Radićemo na tome da ovakve kabinete dobiju sve naše škole, a Grad nastavlja sa intenzivnim aktivnostima u oblasti obrazovanja, za dobrobit kako dece koja idu u vrtiće, tako i za učenike osnovnih i srednjih škola - izjavila je Dina Vučinić.\nOsnovna škola „Vuk Karadžić“ je preko konkursa "Zajednici zajedno" dobila sredstva u iznosu od preko 1.380 hiljada dinara za opremanje informatičkog kabineta. Prema rečima direktorke Zorice Zeljković to je izuzetno važno kako bi deca i profesori koji su na onlajn nastavi mogli lakše da savladaju nastavni plan i program.\n- Ovaj kabinet je za nas izuzetno važan. Učenici naše škole će napokon imati adekvatan informatički kabinet u kome će moći da razvijaju svoje digitalne kompetence i na taj način se jačaju kako bi se lakše uključili u savremene tokove života koji su pred njima. Ovo nam je pogotovo bitno jer ne mali broj naših učenika ne poseduje adekvatne tehničke mogućnosti kod svojih kuća- istakla je Zorica Zeljković.


Počela vakcinacija beskućnika u Beogradu| Grad Beograd\nVakcinacija beskućnika počela je danas u dva dnevna centra i kluba za starije u Beogradu, koje je grad namenio samo za njih, a posredstvom volontera Crvenog krsta za vakcinaciju se prijavilo 17 ljudi. U dnevnom centru za stare „Stari grad I” u centru grada vakcinisalo se sedam beskućnika, a otvorena je i ambulanta u Venizelosovoj ulici gde oni koji nisu zakazali termin mogu bez najave otići na vakcinaciju.\nGradska sekretarka za socijalnu zaštitu Nataša Stanisavljević istakla je važnost vakcinacije svih ugroženih grupa kako bi svi podjednako bili zaštićeni i bezbedni.\n– Volonteri Crvenog krsta su prilikom rada na terenu obaveštavali sve beskućnike o vakcinaciji koju, osim u domu zdravlja, mogu obaviti i u mestima na koje su navikli da dolaze, poput Kluba za stare „Stari grad I” gde je u protekla tri meseca zabeleženo više od 1.000 poseta, a uskoro će to biti omogućeno i u „Palilula” klubu za starije. Sve ćemo učiniti kako bi prostor za vakcinaciju bio lako dostupan, a korisnici informisani – rekla je Stanisavljevićeva za Tanjug.\n– Osim na ovim punktovima, vakcinacija se vrši i u drugim ustanovama koje koriste ugrožene grupe, te je u ustanovi za kolektivni smeštaj u Kumodraškoj ulici vakcinisano čak 90 odsto korisnika, a mnogi od njih su i revakcinisani. Uključujući zaposlene, imamo više od 2.000 vakcinisanih lica – dodala je sekretarka Stanisavljević.\nSekretar Crvenog krsta „Stari grad” Aleksandar Petrović istakao je važnost otvaranja ovakvih punktova na kojima lica bez krova nad glavom mogu da se posluže toplim obrokom ili toplim napicima, ali i da obave osnovne potrebe.\n– Imamo već 125 ljudi koji su redovni korisnici našeg punkta i trudimo se da ih u terminima kada dolaze informišemo i podelimo brošure o mogućnostima za vakcinaciju. Beskućnici pokazuju interesovanje za vakcinaciju, a najčešća pitanja su vezana za izbor same vakcine.


pink.rs | Vučić na otvaranju puta u Laktašima: Ne vršim pritiske ni na koga, pa ni na Dodika!\nVučić na otvaranju puta u Laktašima: Ne vršim pritiske ni na koga, pa ni na Dodika!\nPredsednik Srbije Aleksandar Vučić poručio je danas na otvaranju deonice auto-puta "9. januar" Laktaši-Drugovići u Republici Srpskoj da putevi i mostovi spajaju narode, ali i obezbeđuju radna mesta.\nKako je rekao, drugi put je na otvaranju dela autoputa u Srpskoj, jer svaki kilometar autoputa predstavlja nešto novo i važno i u RS i u BiH i važan je za svakog građanina Srpske.\nPredsednici Srbije i Republike Srpske Aleksandar Vučić i Milorad Dodik danas su u Laktasima kod Banjaluke otvorili deonicu autoputa "9 januar" od Mahovljana do Drugovića u dužini od 10 kilometara.\nSrbija će do kraja ove, odnosno početkom sledeće godine imati 1.000 kilometara auto –puta i biće prva zemlja u regionu, a zaostajala je za Hrvatskom gotovo dvostruko, naveo je Vučić.\n- Putevi i mostovi spajaju ljude, ali i mladima donose poslove. Ako putevaneće biti ni posla, ni života na ognjištima koje su nam očevi i dedovi ostavili. RS i Srbija dobro sarađuju, ne busaju se ugrudi, ali rade. Znam da će kada je god potrebno srca i ljudi iz RS biti uz nas – naveo je Vučić.\n- Svaki kilometar autoputa je osvajanje nove civilizacije. Putevi spajaju nas, ali i sve druge narode u BiH i oko nas - istakao je predsednik.\nOn je čestitao rukovodstvu i građanima RS na novoj deonici puta, rekavši da su putevi i mostovi najvažniji, jer spajaju ljude i donose poslove za mlade, da mladi ostaju ovde.\nZnam kada stižu migovi iz Rusije\nVučić izjavio je danas da zna kada će stići Migovi 29 iz Rusije i da će narednih dana sve stvari oko toga biti jasnije. - Naravo da znam ali vidite da nisam želeo da vam kažem - zato što prvo hoću da dođu pa da vas obavestim - rekao je Vučić novinarima na pitanja da li će sutra, odnosno kada, stići Migovi, objasnio da uvek može nešto da se desi pa da uslede kritike i priče oko toga. Kako je rekao to bi odmah rekli oni koji su nas doveli do toga da nemamo nijedan vazduhoplov, ali i poručio da će pitati sve da li će Vojska Srbije biti jača sutra ili nego što je to bila pre sedam ili osam godina. - Neuporedive su to kategorije" rekao je predsednik Srbije i dodao da je Vojsla jača ne što nekom pretimo već zato što želimo da sačuva svoj narod i budemo svoji na svom - rekao je Vučić i dodao da sve što se radi - radi zato da bi sačuvali sebe i da pritisci koji dolaze sa različitih stanja budu manji. Kako je rekao mislio je da će mu to biti lakši deo posla i da se plašio ekonomskih reformi. - Danas vidim da smo u ekonomiji gotovo u potpunosti uspeli, stvari će ići strahovito brzo uzlaznom linijom, a ono što predstavlja najteži posao i za predsednika i za Vladu Srbije jeste očuvanje slobode, nezavisnosti, suvereniteta - nezavisnosti u odlučivanju Republike Srbije - podvukao je Vučić. On je dodao da to postaje sve izraženiji problem, da se primaju udarci sa svih strana i da se gleda kako taj brod sačuvati da ne ide ni levo ni desno, već pravim, srpskim putem, koji ste zacrtali. Dodao je da će biti još mnogo zamki i virova, ali i da se nada da ćemo uspeti da ih izbegnemo i mirno ukotvimo naš srpski brod u luku i dočekamo bolju budućnost za nas i našu decu.\nPredsednik Srbije je istakao da je saradnja Srbije i RS najbolja jer se zasniva na konkretnim stvarima i dodao da je srećan jer Srbija može da pomogne više nego do sada.\nPredsednik Srbije Aleksandara Vučić ponovio je da Srbija poštuje integritet svih zemalja u regionu i integritet Bosne i Hercegovine, a veoma voli Republiku Srpsku.\nVučić se zahvalio Republici Srpskoj na bezrezervnohj podršci koju pruža Srbiji, istakavši da Srbija poštuje teritorijalni integritet svih zemalja u regionu.\nUpitan da li je pod nekim pritiscima stranaca da utiče na predsednika RS Milorada Dodika i da li deli njegovo mišljenje da se će Srbija i RS biti jedno jedno, Vučić je rekao da on nikad ne vrši pritiske ni na koga.\nNikad ne vršim pritiske ni na koga, valjda zato što sam neretko bio izložen različitim pritiscima. Srbija poštuje integritet svih zemalja u regionu, poštuje integritet BiH i veoma voli Republiku Srpsku\nVUČIĆ: Ne odgovaram na pritiske ni Amerikancima, pa neću ni ulici - Nadležni državni organi će da rade svoj posao u skladu sa zakonom\nVUČIĆ: Gradimo auto-puteve koje smo godinama sanjali! Možemo da budemo ponosni na najsavremeniju saobraćajnicu - Koridor 10! (VIDEO)\nVUČIĆ DANAS U VRANJU na otvaranju Hirurškog bloka u Zdravstvenom centru\nVučić na otvaranju festivala u manastiru Manasija\nSelaković: Vučić dolazi u Republiku Srpsku početkom maja


"Izvor života" podijelio djeci novogodišnje paketiće u više opština - GRAD KULTURE\n“Izvor života” podijelio djeci novogodišnje paketiće u više opština\nNevladina organizacija Izvor života organizovala je akciju “Djeci za osmjeh” u okviru koje su podijelili novogodišnje paketiće djeci u Nikšiću, Podgorici, Cetinju, Baru, Budvi, Kotoru, Pljevljima, Rožajama i Plužinama.\nKako su saopštili iz ove NVO, akciju su podržali dugogodišnjih prijatelja iz države i dijaspore.\n“Zahvaljujemo se svima na velikom srcu koje imaju za naše mališane, posebnu zahvalnost dugujemo našim prijateljima iz Švajcarske koji su donirali sve paketiće za Rožaje i Pljevlja i dio za Podgoricu. Uz njihovu pomoć velikom srcu uspjeli da obradujemo mnogo veći broj mališana od planiranog. Ovom akcijom obišili smo djecu iz nekoliko prigradskih škola, udruženja djece sa smetnjama i teškoćama u razvoju kao i djecu iz socijalno ugroženih porodica. Pomogli su nam Centri za socijalni rad i naši volonteri, paketiće smo donirali i NVO Pruži Ruku i Defendologija kao i hraniteljki Rajki Dimitrijević”, saopštili su iz NVO Izvor života.\nSvi donatori, kako su istakli, dobiće zahvalnicu u znak pažnje od najmlađih prijatelja organizacije. Pored novogodišnje, u toku praznika NVO Izvor života organizovaće još jednu humanitarnu akciju.\n“Planiramo akciju Božićna trpeza kojom ćemo najugroženijim porodicama uručiti pakete za Božić, kako bi njihova trpeza taj dan bila prava Božićna. Ova akcija ce biti realizovana u nekoliko opština”, zaključuje se u saopštenju NVO Izvor života.\nNVO Scena raspisala konkurs za mlade nikšićke muzičare Raspisan konkurs za učešće studenata magistarskih studija UCG na Zimskoj...


Robot - Novi savremeno opremljeni Robot centar uskoro u Novom Travniku \nRobot je jedna od vodećih domaćih kompanija u oblasti trgovine na području BiH. Kao uspješna kompanija, Robot svake godine otvara nove poslovnice, a samim tim i nova radna mjesta te na taj način direktno utiče na smanjenje nezaposlenosti u BiH. U vremenu kada mladi ljudi napuštaju BiH, kompanija Robot zapošljavanjem u svojim centrima, direktno sprječava odlazak mladih ljudi iz naše zemlje.\n„Mi smo tržni centar u kojem kupac ima priliku da nađe sve što treba na jednom mjestu uz najpovoljnije cijene. Odjel prehrane, mesnica, piljara, odjel hemije, robe široke potrošnje, mali kućanski aparati, bijela tehnika, namještaj i alati je ono što će naši kupci imati i u novootvorenom centru u Novom Travniku“- rečeno je iz marketing službe kompanije Robot.\nKompanija Robot će u narednom periodu i dalje raditi na proširenju prodajnih kapaciteta širom BiH, očekujte nas i u Vašem gradu!\nOGLAS ZA KUPOVINU NEKRETNINA NA PODRUČJU BiH\nPRAVILA NAGRADNE IGRE „10 'LADNIH NEKTARA”\nProdaja parking mjesta u garaži\nBECUTAN pelene u Robot centrima


Predstavljen reciklažni kompleks kompanije Miteco | Energetski portal Srbije\n12.05. 2016 Vesti | Upravljanje otpadom\nPovodom 50 godina od osnivanja prve otkupne stanice za sekundarne sirovine u beogradskoj opštini Rakovica, kompanija Miteco danas je svečano predstavila reciklažni kompleks koji čine transfer stanica za industrijski i opasan otpad, novi pogon za reciklažu i mobilni pogon za remedijaciju zagađenih lokacija PCB-em. Miodrag Mitrović, predsednik kompanije Miteco, istakao je da izgradnja ovog reciklažnog kompleksa predstavlja primer uspešne privatizacije i braunfild investicije, koje pored oživljavanja starih objekata podrazumevaju i revitalizaciju zagađenog građevinskog zemljišta.\n„Danas smo svedoci da su se veoma dobro pokazale ideja obnove Kneževca i odluka da se zadrži ista delatnost prilikom privatizacije. Pred nama su novi izazovi koji diktiraju hitno uklanjanje istorijskog zagađenja i jedne od najopasnijih hemikalija – PCB – iz okruženja. Kompanija Miteco će u budućem periodu nastaviti sa investiranjem u nove uređaje i tehnologiju za dekontaminaciju zemlje, i intenzivno raditi na razvoju onoga što je u svetu već uveliko standard, a to je korišćenje otpada kao energenta, i to uz pomoć domaćih i stranih eksperata“, rekao je Mitrović. Vrednost investicije iznosi 2,3 miliona evra, ukupna površina reciklažnog kompleksa je 14.200 m2, a kapacitet kompleksa je 10.000 tona industrijskog i opasnog otpada na godišnjem nivou.\n„Danas se na lokacijama sa kojih je uklonjen opasni otpad grade nove, savremene fabrike, a kompanija Miteco aktivno je učestvovala i doprinela našim naporima, i ovom prilikom pokazala visok stepen profesionalizma i kvaliteta usluga koje pruža. Ovo je dokaz da Srbija ima znanje, tehnologije i kompanije koje mogu da rade zahtevne i kompleksne poslove u ovoj oblasti, bilo da se radi o tretmanu, skladištenju ili izvozu opasnog otpada“, istakla je Božović. Puštanjem u rad pogona u okviru reciklažnog kompleksa u Rakovici omogućiće se otvaranje novih 30 radnih mesta i doprineti ubrzanom razvoju Beograda i Srbije, a kako je istakao Miroslav Miletić, potpredsednik Privredne komore Srbije, ovakva investicija od velike je važnosti posebno zbog činjenice da je realizovana u godini preduzetništva. „Ovo je važan iskorak ka podizanju infrastrukture za upravljanje opasnim otpadom i ka podizanju nacionalnih kapaciteta, koji su ujedno važni i za obaveze koje država preuzima u procesu evropskih ekoloških integracija. Ova investicija je dobar primer da privatni kapital ulazi hrabro u oblast komunalnih delatnosti i jača kvalitet i dostupnost usluga industriji“, naglasio je Miletić.\nRad reciklažnog kompleksa biće usklađen sa domaćim i evropskim propisima, čime će biti omogućeno integralno upravljanje otpadom na jedinstven način. Sekretarijat za zaštitu životne sredine već je izradio Lokalni plan upravljanja otpadom na teritoriji čitavog grada Beograda 2011 – 2020. godine. „Realizacijom ovih planova otpad više neće biti problem nego sirovina i, samim tim, stepen zaštite životne sredine i zdravlja ljudi će biti podignut na još viši nivo”, rekao je Goran Trivan, sekretar za zaštitu životne sredine Grada Beograda.


Valutna struktura državnog duga izuzetno je povoljna, s obzirom na to da je svega 11,8 odsto spoljnjeg duga u drugim valutama, saopšteno je iz Centralne banke (CBCG).\n“Prema podacima Ministarstva finansija, cjelokupni unutrašnji dug je u eurima, dok je svega 11,8 odsto spoljnjeg duga u drugim valutama”, kazali su predstavnici CBCG, komentarišući česte ocjene opozicionih partija i analitičara da se država nije smjela zaduživati u dolarima, naročito za autoput, piše Pobjeda.\nUkupni spoljni dug Crne Gore, prema podacima Ministarstva finansija, iznosi 1,576 milijardi EUR, što znači da je u drugim valutama oko 190 miliona EUR.\nIz CBCG su naveli da je od drugih valuta, u valutnoj strukturi spoljnjeg duga, najveći udio u specijalnim pravima vučenja i dolarima. Veoma mali iznos duga je u švajcarskim francima.\nPredstavnici CBCG su ocijenili da svako zaduživanje u stranim valutama nosi određenu dozu rizika, ali i da država ponekad nije u mogućnosti da bira. Rizik koji sa sobom nosi svako zaduživanje u drugim valutama može se, kako tvrde, smanjiti različitim tehnikama, kao što je hedžing.\n“Nekada zaduživanje u stranim valutama može nositi nižu kamatnu stopu, ali tada se javlja neizvjestan krajnji efekat po osnovu dobitka niže kamatne stope i kretanja deviznog kursa tokom perioda otplate”, rekli su predstavnici CBCG.\nDržava, kako su dodali, ponekad nije u prilici da bira u kojoj valuti će se zadužiti, jer to diktira investitor.\n“Treba imati u vidu da ponekad, kada su u pitanju investicioni krediti, njih nije moguće dobiti u željenoj valuti, već potencijalni investitor koji odobrava ili obezbjeđuje kredit, određuje i u kojoj će valuti odobriti kredit”, saopštili su iz CBCG.\nOni smatraju da je nezahvalno prognozirati kakvo se kretanje ključnih svjetskih valuta može očekivati u ovoj godini, posebno u sadašnjim okolnostima i kompleksnoj situaciji koja je prisutna na svjetskom finansijskom tržištu.\n“Kretanja vrijednosti eura do kraja godine ne zavisi samo od ekonomskih rezultata, već, čini se, mnogo više od uspješnosti rješenja nekih veoma rizičnih ratnih žarišta, koja su povezana sa krizom u Ukrajini i Siriji. Dalji razvoj događaja u Grčkoj, po pitanju postizanja dogovora oko regulisanja krize spoljnjeg duga i kvantitativne olakšice Evropske centralne banke (ECB) na planu mjesečnog otkupa obveznica u iznosu od 60 milijardi EUR, opredjeljujuće će uticati na međuvalutarne odnose osnovnih svjetskih valuta u narednim mjesecima”, kazali su predstavnici CBCG.\nOni su dodali da bi bilo i krajnje neodgovorno prognozirati kretanje valuta.\n“Imajući u vidu postojeća ograničenja i činjenicu da je geopolitička i ekonomska situacija u svijetu veoma složena i neizvjesna, cijenimo da bi bilo krajnje neodgovorno davati bilo kakve prognoze o kretanju mađuvalutarnih odnosa do kraja godine. Tim prije, što mnoge relevantne institucije, poput ECB i centralnih banaka najrazvijenijih zemalja, ne posežu za takvim prognozama”, upozorili su iz CBCG.


Warning: include_once(/home/parada/public_html/wp-content/plugins/wp-super-cache/wp-cache-phase1.php): failed to open stream: No such file or directory in /home/parada/public_html/wp-content/advanced-cache.php on line 22\nWarning: include_once(): Failed opening '/home/parada/public_html/wp-content/plugins/wp-super-cache/wp-cache-phase1.php' for inclusion (include_path='.:/opt/cpanel/ea-php73/root/usr/share/pear') in /home/parada/public_html/wp-content/advanced-cache.php on line 22\nVesti 2019 Archives - Page 3 of 7 - Beograd Prajd\nOvo je period godine kada se na Zapadnom Balkanu održava nekoliko Prajdova. U Tirani je Bike (P)ride u maju protekao tradicionalno dobro i bez problema, dok je Prajd u Skoplju održan po prvi put, kao rezultat dobre organizacije i promenjene političke volje u Severnoj Makedoniji. Predstoje nam prajdovi u Prištini, Beogradu i Podgorici i svaki od njih će ponovo ili po prvi put pokazati koliko je neka od država posvećena primeni zakona i međunarodnih standarda u okviru Poglavlja 23.\nDok je u EU nezamislivo da se uskraćuje sloboda okupljanja i preti fizičkom eliminacijom zbog pripadnosti jednoj osetljivoj društvenoj grupi, većina građana svih država regiona i dalje veruje je sloboda okupljanja za LGBT+ zajednicu luksuz kome nema mesta u našim društvima. Ideja da je Prajd udar na tradiciju i nešto što je neprihvatljivo, duboko je ukorenjena. Sa tvrdnjom da je homoseksualnost nešto što nije svojstveno regionu i što je došlo sa Zapada slaže se od 39% (Severna Makedonija, Kosovo) do 49% građana (Srbija, Albanija, Crna Gora, Bosna i Hercegovina).\nOve godine svi su sa nestrpljenjem očekivali 8. septembar kada se po prvi put održao Prajd u Sarajevu. Napetost je bila velika nekoliko sedmica pre same šetnje i sve je podsećalo na atmosferu pred prajdove u Beogradu u godinama kada su zabranjivani. Na iznenađenje svih, a najviše organizatora, na sarajevski Prajd je došlo preko 3,000 ljudi, umesto očekivanih 500. Sve je proteklo u najboljem redu uz ogromnu podršku građana okolnih zgrada i uz odličnu atmosferu.\nZa to vreme, pripreme za Prajd u Beogradu protiču kao i prethodnih nekoliko godina – bez ozbiljnijih pretnji, ali i bez znakova da bi vlast mogla da značajnije unapredi položaj LGBT+ zajednice u Srbiji kroz usvajanje nekog od ključnih zahteva Prajda. Iako se tokom godine u javnosti više puta pojavljivala informacija o usvajanju Građanskog zakonika koji bi omogućio donošenje Zakona o registrovanim partnerstvima, jasno je da za ovako nešto nema političke volje. Na to i ukazuje poslednji Izveštaj o napretku u kome se posle nekoliko skromnih primera napretka naglašava da je „sveukupna situacija uglavnom ista kao i prethodnih godina“ uz konstataciju da je sprovođenje aktivnosti iz (istekle) Strategije za borbu protiv diskriminacije „retko“, a da se zakon za krivična dela u kojima postoje elementi mržnje prema LGBT+ zajednici sprovodi „neadekvatno“.\nZaključuje se da su trans osobe posebno podložne „nasilju, zlostavljanju i diskriminaciji“, a da su interseks osobe „nevidljive u društvenom i pravnom smislu“.\nIako je veliki broj građana Srbije ubeđen da nas „Evropa pritiska“ u vezi LGBT+ zajednice, gotovo da i ne postoji zakonski tekst na kome Evropska unija insistira u procesu pristupanja, a koji Srbija još uvek nije usvojila. Zakonodavni okvir koji se tiče ljudskih prava LGBT+ zajednice je prilično dobar i u skladu sa acquis communautaire.\nZakon o registrovanom partnerstvu i Zakon o rodnom identitetu kao ključni zahtevi Prajda ne spadaju u aquis, ali to ne znači da ih Srbija ne mora doneti. Krajem 2015. godine, Evropski sud za ljudska prava je doneo presudu Oliari i drugi protiv Italije prema kojoj Italija (a samim tim i druge zemlje članice) moraju popuniti pravnu prazninu koja se tiče zajednice života osoba istog pola.\nDakle, potpuno je svejedno da li će legalizovati brak, vanbračna zajednica, registrovano partnerstvo, registrovana ili neregistrovana kohabitacija, što su neke od opcija koje prepoznaju države Evropske unije. Bitno je da dve osobe istog pola koje žive u vezi moraju biti prepoznate od strane zakonodavca. Očigledno da je ova međunarodna obaveza ne dotiče vlast u Srbiji.\nSa druge strane, vlast u Srbiji je napravila mali iskorak koji se tiče trans zajednice usvajajući izmene Zakona o matičnim knjigama. Ovim promenama su po prvi put zakonski regulisane pravne posledice promena promene pola, tako što će biti moguće promeniti lično ime i JMBG (jedinstveni matični broj građana). Iako je izmena zakona i pravilnik koji je usvojen posle toga biti veliki iskorak za trans zajednicu, činjenica je da se ponovo jedan deo građana ostavlja van domašaja zakona i bez mogućnosti promene imena. Ovo svakako nije u skladu sa strateškim dokumentima Vlade Srbije koji su doneti u toku procesa pristupanja.\nJedna od ključnih stvari za LGBT+ zajednicu u Srbiji (ali i regionu) ostaje pristup pravdi. Policija, tužilaštvo i sud su tri ključna stuba u koje pripadnici zajednice imaju malo poverenja, upravo na temelju ranijih iskustava.\nMože se reći da se policija (makar u Beogradu) ipak malo promenila, imajući u vidu saradnju tokom organizacije prajdova i drugih skupova proteklih 10 godina i da su kanali komunikacije bolji nego ikada do sada. To je dovelo do većeg broja krivičnih prijava i do mnogo većeg broja slučajeva nasilja ili pretnji u kojima su počinioci identifikovani.\nSa druge strane, rad tužilaštva koje je sada organ koji vodi istragu je veoma loš. Velika većina predmeta zastane u ovoj fazi, a žrtve i svedoci koji se odluče da učestvuju u postupcima, često govore o nezainteresovanosti Tužilaštva bilo u fazi istrage ili kasnije tokom suđenje.\nŠto se tiče sudova, iako je praksa postala ujednačenija, činjenica je da su na nekim suđenjima i dalje vidljive predrasude sudija prema LGBT+ zajednici, dok je takođe očigledno da jedan broj sudija odlično razume predrasude i stereotipe sa kojima se suočavaju pripadnici LGBT zajednice.\nMeđutim, osuđujuće presude za nasilje, diskriminaciju i govor mržnje su više izuzetak nego pravilo. Štaviše, iako institut zločina iz mržnje postoji još od 2012. godine, do sada je doneta samo jedna presuda u kojoj je utvrđena ova otežavajuća okolnost.\nPored nasilja, ključni problem zajednice je oduvek diskriminacija. Budući da su suđenja spora i sa neizvesnim ishodom, Zakon o zabrani diskriminacije (2009) je uveo institut Poverenika za zaštitu ravnopravnosti građana. Uprkos velikim očekivanjima, broj pritužbi ostaje relativno mali, a njih uglavnom podnose organizacije za ljudska prava ili aktivisti bliski ovim organizacijama. U poslednjih par godina, vidljiv je trend izbegavanja utvrđivanja diskriminacije u slučajevima koji se tiču političara vladajuće koalicije ili medija koji su bliski vlastima. Sa druge strane, broj presuda koje se tiču diskriminacije osoba drugačije seksualne orijentacije se nije povećao, iako je teret dokazivanja uvek na onome koji je označen kao počinilac.\nRealnost u kojoj žive pripadnici LGBT+ zajednice u Srbiji jeste bolja nego pre 20 ili 10 godina. Međutim, pomaci su veoma spori, a predrasude i dalje iste i veoma duboko ukorenjene.\nPredstavnici političkih partija (sa nekoliko izuzetaka) se uglavnom uzdržavaju od jasne podrške LGBT+ zajednici bojeći se da će izgubiti biračko telo. Za to vreme, nekažnjivost onih koji čine nasilje ili diskriminaciju je pravilo, a sa takvim rezultatima Srbija svakako nije ispunila očekivanja iz Poglavlja 23 u delu koji se tiče ove zajednice.\n17th Septembar 2019 By Nemanja Stijak Vesti 2019 Comments OffRead more...\n13th Septembar 2019 By Nemanja Stijak Vesti 2019 Comments OffRead more...\nKvir Kafe: Čujte naše glasove\nPridružite nam se na besplatnom kratkom nastupu Kvir Kafe: Čujte naše glasove sa Balkana u četvrtak 12. septembra od 16h do 18h i u subotu, 14. septembra u 20h u Prajd Info Centru (Kralja Milana 20, Beograd).\nKoncipirana od strane poznate američke pozorišne umetnice i društvene aktivistkinje Džoun Lipkin i zasnovana na stvarnim životnim razgovorima iz Kvir kafea i Prajd Info Centra, ovaj komad pokriva teme poput ranih privlačenja, autovanja, porodice, škole, crkve, posla, braka i nade za budućnost. Sadrži perspektive iz Srbije, Makedonije, Bosne i Hercegovine, Albanije, Slovenije, i drugih delova regiona.\nProducent predstave je Pavle Menalo, a dramaturg Borisav Matić.\n12th Septembar 2019 By Nemanja Stijak Vesti 2019 Comments OffRead more...\n11th Septembar 2019 By Nemanja Stijak Vesti 2019 Comments OffRead more...\nNataša Mićić: Dužnost svih nas je da doprinosimo da se u ovoj zemlji živi normalno i slobodno\nNakon učešća na tribini “Razgovori sa zajednicom: Mesto LGBT+ zajednice na srpskoj političkoj sceni” održanoj u Prajd Info Centru u okviru Nedelje ponosa, naše gošće su iskazale spremnost da se više angažuju na poboljšanju položaja LGBT+ zajednice u Srbiji.\nIspred poslaničke grupe LDP-LSV-SDA Sandžaka Nataša Mićić je na sednici Skupštine Srbije postavila poslaničko pitanje predsednici Vlade Republike Srbije Ani Brnabić i predsednici Skupštine Maji Gojković u vezi sa Zakonom o zabrani diskriminacije koji ove godine puni 10 godina od donošenja. Mićić zahteva da se izvrši monitoring primene ovog zakona koji se u praksi često ne primenjuje.\nMićić je podsetila da je LDP u martu ove godine podnela zahtev za usvajanje zakona o registrovanim istopolnim partnerstvima, zakona o rodnom identitetu, kao i izmene Porodičnog zakona, te upitala predsednicu Skupštine kada će se ovi predlozi naći na dnevnom redu Skupštine.\n“Mislim da smo previše vremena izgubili u konfuziji vrednosti i da je vreme da se neke vrednosti kristalizuju, civilizacijska je tekovina da svaki čovek u ovoj zemlji živi slobodno i zaštićeno”, navela je Mićić na kraju svog izlaganja.\nIzvor: Narodna skupština Republike Srbije, Belgrade Pride Press tim\nGordana Čomić uputila pitanja premijerki i predsedniku o LGBT+ populaciji\nPoslanica Demokratske stranke Gordana Čomić uputila je pitanje predsednici Vlade Ani Brnabić da li će tokom nedelje ponosa biti predstavljen izveštaj o stanju i životu LGBT zajednice u Srbiji.\nOna je na konferenciji za novinare u Skupštini Srbije pitala premijerku da li će biti predstavljen izveštaj o primeni Zakona protiv diskriminacije.\nČomić je pitanje uputila i predsedniku Aleksandru Vučiću - "da li će posle razgovora sa poverenicom za ravnopravnost Brankicom Janković podržati pravo svih ljudi da žive u miru".\nOna je rekla i da od skupštinskog Odbora za ljudska prava očekuje jasnu poruku da iza slobode i prava na miran život svi poslanici stoje, jer to je iznad partijskih podela.\nIzvor: Beta, Belgrade Pride Press tim\n10th Septembar 2019 By Nemanja Stijak Vesti 2019 Comments OffRead more...\nOno što čini ovu izložbu upečatljvom je što na fotografijama možemo videti ljude svih starosnih grupa, a jedna od takvih je bila sa nedavnog Prajda održanog u Sofiji. Na samom početku večerašnje izložbe, održao je govor bugarski aktivista, Dimitar, koji je skrenuo pažnju na dešavanja pred otvaranje ove iste izložbe u Plovdivu i pretnje, ne samo od ljudi, već i od strane vlasti. Dimitar nam je u kasnijem intervjuu objasnio par pojedinosti o Anti-Prajd protestima koje su organizovali bugarski konzervativci nastojeći da obučeni u svadbena odela, dokažu da je jedini pravi brak onaj između muškarca i žene. U daljem razgovoru, uporedio je Bugarsku i Srbiju, što je dovelo do zaključka da je stanje u obe zemlje slično - veliki gradovi su dosta tolerantniji od manjih i treba da se radi na napretku i u manjim sredinama.


Auto-putevi budućnosti - PODOVI\nVesti Auto-putevi budućnosti\nPre više godina, kada je termin “globalno zagrevanje” tek počeo da dobija na popularnosti, tim kompanije Solar Roadways počeo je da se pita kako bi asfalt i beton od kojeg su napravljeni autoputevi mogao da se zameni solarnim panelima po kojima bi se moglo voziti.\nIdeja koja ih je podstakla na ovaj način razmišljanja bila je naravno očuvanje životne sredine ali i činjenica da dovoljno jak materijal da bi se po njemu vozilo mora da postoji. Kao primer koji ih je naveo na ovu ideju tim je naveo crnu kutiju u avionima za koju mnogi ne znaju od čega je napravljena ali koja može da izdrži i najgore avionske nesreće i sačuva osetljivu elektroniku.\nKako ovi auto-putevi funkcionišu? Recimo da je napravljen jedan deo puta od materijala koji u sebi sadržu solarne ćelije i prikuplja energiju; tada bismo mogli da otplatilo cenu panela pomoću ove energije, to jest sam put bi otplatio sebe tokom vremena.\nŠta ako bi se dodalo LED osvetljenje da se “naslikaju” saobraćajne oznake na putu? Ove oznake bi bile “naslikane” sa donje strane solarne ploče a osvetljenje koje bi oznake pružale bi bile dovoljne da vožnja noću postane bezbednija.\nUkoliko bi se površini dodalo i minimalno grejanje, kao što su žice za odmrzavanje na zadnjem prozoru automobila, sprečilo bi se nakupljanje mraza, leda i snega po putevima, što bi umnogome doprinelo bezbednosti ali i održavanju, posebno u hladnijim podnebljima.\nIdeje i mogućnosti su se skupljale, i Solar Roadway projekat je rođen.\n2009. godine tim Solar Roadway projekta sklopio je ugovor sa američkom administracijom za autoputeve da napravi prvi prototip puta od solarnih panela i to je bila prva faza ovog projekta tokom koje su ljudi koji iza nejga stoje naučili mnogo toga. Danas je u toku druga faza projekta i pravljenje prototipa u sklopu nje.\nInternet stranica: solarroadways.com\nO drugoj fazi projekta: solarroadways.com/prototypeII\nPrethodni tekstMMFA je narasla do 30 članova – novi odbor izabran u Berlinu\nSledeći tekstEvropa dobija najduži pešački most – Highline179 u Austriji


Logo i zgrada UN\nU Savetu bezbednosti UN održana je redovna sednica o Kosovu. Glavne teme bile su dijalog Beograda I Prištine, evropske integracije, ali I ubistvo Olivera Ivanovića I Specijalni sud za ratne zločine.\nU uvodnom izlaganju šef UNIMK-a Zahir Tanin rekao je da je nova strategija proširenja Evropske unije na zapadni Balkan pokazala da su dijalog I normalizacija odnosa Beograda i Prištine preduslov za aspiracije Kosova da postane članica EU.\nTanin, koji se video linkom uključio iz Prištine, upozorio je da u dijalogu Beograda i Prištine više od godinu dana nije postignut napredak I da neki sporazumi - poput onog o formiranju Zajednice srpskih opština nisu primenjeni.\nKada je reč o Specijalnom sudu za ratne zločine, Tanin ocenjuje da bi ukidanjem suda bila naneta velika šteta apsiracijama Kosova za ulazak u EU. Šef UNMIK-a je rekao da je ubistvo Olivera Ivanovića povećalo zabrinutost od novog talasa političke nestabilnosti, a da su Beograd I Priština reagovali na odgovoran način.\nMinistar spoljnih poslova Srbije Ivica Dačić rekao je na sednici Saveta bezbednosti UN da je Srbija spremna da nastavi dijalog sa Prištinom, ali da se postavlja pitanje hoće li bilo kakav novi dogovor imati smisla ako posle četiri i po godine od potpisivanja Briselskog sporazuma nema ni naznaka o primeni dela koji se odnosi na formiranje Zajednice srpskih opština.\nDačić je upozorio i da je "realnost na terenu" da je 16. januara u Kosovskoj Mitrovici ubijen Oliver Ivanović I da je ovaj događaj dramatično ugrozio sigurnost na Kosovu I Metohiji. Srbija je uputila pisma UNMIK i EULEKS sa zahtevom da njeni državni organi učestvuju u istrazi ubistva.\n“Taj zahtev su privremene insititucije na Kosovu i Metohiji odbile, insistirajući da istragu vode isključivo istražni organi Kosova, a tri nedelje nakon ubistva nemamo nikakve informacije, osim izjava pojedinih predstavnika Prištine da se radi o mafijaško-kriminalnom obračunu i da ubistvo sigurno nije etnički motivisano” istakao je Dačić.\nI ambasadorka Kosova u SAD Fljora Čitaku govorila o ubistvu Olivera Ivanovića I istakla da su lokalni političari, srpski I albanski, saglasni da je za to odgovoran organizovani kriminal na severu Kosova. Ona je ocenila da je Ivanović bio kontroverzna figura, ali da bez obzira na to "nijedan kamen neće ostati na mestu" dok se počinioci tog zločina ne privedu pravdi.\nU vezi sa normalizacijom odnosa Srbije i Kosova, Fljora Čitaku ocenjuje da može biti postignuta samo kroz priznanje nezavisnosti Kosova, a što pre Srbija to učini, to je bolje za ceo region. Ona kaže da je u Strategiji proširenja EU jasno stavljeno do znanja da Srbija i Kosovo treba da potpišu pravno obavezujući sporazum, pa je sada više nego očigledno da “status kvo I zamrznuti konflikt ne predstavljaju normalizaciju”.\nKada je reč o Specijalnom sudu, Čitaku je rekla da Kosovo ne beži od obaveza, ali je navela da je na Kosovu za ratne zločine osuđeno više Albanaca nego Srba. Čitaku je ocenila da UN nemaju ulogu, ali ako žele mogu da zadrže skupu misiju UNMIKa – mada bi novac poreskih obveznika mogao da bude iskorišćen I na bolji način.\nAmbasadorka SAD u Savetu bezbednosti Niki Hejli poručila je da je vreme da lideri Srbije i Kosova preuzmu budućnost u svoje ruke I postignu dogovor o normalizaciji odnosa što je pre moguće. Dobra indikacija toga da li Kosovo i Srbija mogu da normalizuju odnose biće kako obe nacije odgovore na ubistvo Olivera Ivanovića, smatra ona. Hejli je ocenila da je vreme da se smanji misija UNMIK i da se sačuvaju sredstva UN, zbog čega apeluje na SB UN da uvede promene.\nAmbasador Rusije u UN Vasilij Nebenzja ukazao je na skoro dvogodišnji zastoj u briselskom dijalogu i odbijanje predstavnika Prištine da poštuju svoje obaveze, pre svega u osnivanju Zajednice srpskih opština. On je ukazao da postoje pritisci na lidere Srbije da priznaju nezavisnost Kosova, što otvara pitanje nepristrasnosti Brisela kao medijatora.\nPredstavnici država članice EU koje su priznale nezavisnost Kosovo osudili su ubistvo Ivanovića, izneli zabrinutost zbog pokušaja da se ukine Zakon o specijalnom sudu i naglasili da očekuju povlačenje te inicijative iz parlamenta, istakavši da Kosovo ima evropsku budućnost.